U cilju pružanja bolje i kvalitetnije usluge parkiranja, kako svojim sugrađanima tako i turistima u vrijeme turističke sezone, SO Budva je 2003 godine osnovala JAVNO PREDUZEĆE PARKING SERVIS. Uz veliki uloženi rad i odgovornost, danas se ovo preduzeće može pohvaliti sve većim obimom posla, uz upotrebu sve naprednijih modernih tehnologija na svojim parkiralištima.\nParking Servis doo sa 47 radnika sa statusom stalno zaposlenih, u zavisnosti od potrebe, upošljava 30 do 50 dodatnih sezonskih radnika. Raspoređeni u okviru sledeće organizacione strukture, ovaj broj radnika kvalitetno obavlja djelatnost pruzanja usluga parkiranja:\n- služba zajedničkih poslova\n- služba opštih i posebnih parkirališta\n- služba za uklanjanje nepropisno parkiranih vozila\n- služba računovodstva\n- marketing služba.\nParking Servis doo Budva raspolaže sa opštim i posebnim parkiralištima na teritoriji opštine Budva (Budva, Bečići, Petrovac). Na teritoriji opštine Budva raspolaže sa 9 posebnih parkirališta, garažom u TQ Plaza i 3 parkirališta u Petrovcu sezonskog karaktera. Kapacitet ovih parkirališta je oko 1600 mjesta.\nDOO "Parking Servis Budva" je osnovano 2003. godine odlukom Skupstine grada Budve u skladu sa tadasnjom ocjenom saobracajnih potreba, kako bi se na sistematican nacin uredio prostor za parkiranje i rijesila brojna pitanja u okviru saobracajne infrastrukture.\nOsnovnu djelatnost Društva sa ograničenom odgovornošcu ,,Parking Servis Budva” predstavlja upravljanje, korišćenje i održavanje javnih parkirališta i garaža opštine Budva, kao i prenos nepropisno parkiranih i havarisanih vozila specijalnim vozilom ,,Pauk”.\nModeliranjem i izborom odgovarajuće organizacione strukture ovog preduzeća, formalizovani su i standardizovani radni poslovi i zadaci u okviru ovog perspektivnog i rastućeg preduzeća.


Milan odredio Juventusu cenu za De Sciglija, menja ga drugi odbegli sin\nRossoneri se pormirili da gubitkom dvog deteta.\nMattia De Sciglio je jasno i glasno poručio rukovodstvu Milana da nema nameru da produži ugovor koji mu ističe 2018. godine i da želi da ode. Juventus je odavno u pregovorima sa De Sciglijom, Allegri ga je zvao u više navrata i univerzalni defanzivac samo čeka zeleno svetlo iz Milana da se priključi nekadašnjem treneru u Torinu.\nU Milanu nemaju kud, svesni su da moraju da prodaju De Sciglija i da moraju da odrede cenu. S obzirom na situaciju sa ugovorom, neće se ovajditi baš mnogo. Zato je određena realna cena od 10.000.000 evra. Što neće biti problem za Juventus i samo se čeka početak prelaznog roka da Milanovo dete pojača redove velikog rivala.\nMilan sa De Sciglijom gubi jednog od najboljih igrača iz svoje škole, ali je spreman da ga zameni još jednim svojim produktom kojem nikada nije pružena prava šansa. Rossoneri su kao zamenu za De Sciglija naciljali Mattea Darmiana koji je ponikao u klubu. U prvi tim je ušao kao golobradi štoper, ali nije uspeo da se izbori za minutažu u konkurenciji Maldinija, Neste, Kaladzea, Šimića... Put ga je dalje vodio preko Padove, Palerma i Torina do Manchester Uniteda gde ga je doveo van Gaal.\nMeđutim, Mourinho nema ništa protiv da ga proda narednog leta jer planira rekonstrukciju bekovskih pozicija. Milan bi za morao da doda još koji milion evra uz novac zarađen prodajom De Sciglija i da dovede svoje dete.


RTS :: Dan Biblioteke SANU u znaku književnog dela Svetog Save\nKultura Dan Biblioteke SANU u znaku književnog dela Svetog Save\nutorak, 11. jun 2019, 17:57 -> 20:37\nDan Biblioteke SANU u znaku književnog dela Svetog Save\nU Srpskoj akademiji nauka i umetnosti obeležen je Dan Biblioteke SANU. Počela je da radi 14. juna 1842. godine, kada je Dimitrije Tirol poklonio prve knjige tadašnjem Društvu srpske slovesnosti, današnjoj Akademiji.\nNa policama Biblioteke SANU nalaze se prave retkosti, biblioteka Vuka Karadžića, njegov lični primerak "Rječnika srpskog jezika" sa zapisima na marginama i Pismenica iz 1814. Zatim Milankovićev "Sunčani kanon", zbirke Batuta, Alasa, Grola, Kiša.\nBiblioteka SANU je naša najveća naučna biblioteka s milion i po knjiga, časopisa i listova, štampanih i elektronskih, digitalnim zbirkama, legatima 40 akademika.\nDanašnji Dan posvećen je književnom delu Svetog Save, povodom osam vekova samostalnosti Srpske pravoslavne crkve.\n"Sveti Sava, srpski princ Rastko Nemanjić, monah, iguman manastira Studenice, književnik, diplomata, prosvetitelj, zakonopisac, putnik i prvi arhiepiskop autokefalne Srpske pravoslavne crkve, postaje po ulozi i značaju za svoj narod i državu jedinstvena ličnost na evropskim prostorima" istakao je Vladimir Kostić, predsednik SANU.\nDodaje da ga je taj nepismeni narod trajno ugradio u doživljaj svog identiteta i integriteta.\nMiro Vuksanović, direktor Biblioteke SANU ističe da je suština i crkve i Svetog Save, u njihovoj prosvećenoj, učenoj, umetničkoj, civilizacijskoj i nacionalnoj misiji.\n"Naš današnji susret nije samo slavljenje jedne velike godišnjice najzaslužnijeg Nemanjića već sećanje na rast ukupne srpske pismenosti, znanja i maternjeg jezika", naglasio je Vuksanović.\nSvečanom akademijom u decembru SANU će obeležiti jubilej, a dan kasnije biće otvorena izložba posvećena tajni Studenice.


VTECH Video and Audio Monitor BM4500 cena karakteristike komentari - BCGroup\nAlarm za bebe » VTECH Video and Audio Monitor BM4500\nČekovima na 12 rata. Mesečno: 2.141,00\n23.131,00 RSD *Cena sa 10% popusta za avansno, gotovinsko i ziralno plaćanje\nVTECH Video and Audio Monitor BM4500 opis\nVtech bebi alarm, poseduje FHSS 2.4Ghz tehnologiju koja omogućava jasan zvuk I video prenos bez ikakvog uticaja. Šifra proizvoda: BM4500\n5 uspavanki sa podešavanjemSenzor za temeperaturu od 1 do 25 stepeni\nEkran u boji veličine 4.3 inča visoke rezolucije, MJPEG format sa do 20 frejmova u sekundi\nZvučno upozorenje kada je baterija pri kraju I kada su jedinice međusobno van dometaIma mogućnost da prati do 4 bebi jedinice sa sposobnošću da prikaže do 4 na ekranuu jednom trenutku.\nTakođe prati automatsko prebacivanje preko sve četiri registrovane jedinice (1 bebi jedinica se nalazi u pakovanju a ostatak se zasebno dokupljuje).\nVTECH Video and Audio Monitor BM4500 Komentari\nAvent dodatna kamera za video nadzor vase bebe, kompatabilna je sa svim android telefonima i tabletima Karakteristike: Može se povezati sa svim android telefonima i tabletima U isto vreme uvek možete gledati, slušati


Kada pada Srpska Nova godina 2023 - Svastarica\nNaslovna Nova godina Kada pada Srpska Nova godina 2023\nDa li znate kada pada Srpska Nova godina 2023? Ukoliko je vaš odgovor ne, u nastavku saznajte nekoliko činjenica o dočeku Srpske Nove godine kao i na koji dan će pasti u 2023. godini.\nSrpska Nova godina u 2023. kao i svake predhodne godine, pada u vek na isti datum – 14. januar. Što se dana tiče, pada na dan subotu. U skladu sa tim, možete na vreme organizovati vaše putovanje ili proslavu, jer imate dovoljno vremena da odlučite na kojim način ćete je obeležiti.\nNakon što cela zemlja obeležava doček Nove godine 31. decembra, sledi Srpska Nova godina koja se ne proslavlja smao u Srbiji, već i u Crnoj Gori, Bosni, Rusiji, Belorusiji, Gruziji,itd.\nSrpska Nova godina ili drugačije, pravoslavna Nova godina, za one koji je obeležavaju predstavlja početak nove godine, odnosno 1. januar.\nSrpska Nova godina proslavlja se identično kao i regularan doček, a to podrazumeva da su splavovi i klubovi gotovo puni, jer većina organizuje glamurozan i nezaboravan doček Srpske Nove godine. Obično se prodaju karte, pa se preporučuje da se iste rezervišu što pre.\nPostoje različiti običaji za Srpsku Novu godinu, poput paljenja badnjaka, specijalnih obreda povodom rođenja Isusa Hrista, kao i da se valja kupiti nepto novo za kuću jer se veruje da će ukućani imati napretka u narednoj godini.\nUživajte u proslavi Srpske Nove godine, proslavite je u nekom restoranu ili kafani, otputujte ili je prosto obeležite zajedno sa vašim ukućanima i budite radosni i veseli.\nPrethodni tekstEspresso kafa u vašem domu\nSledeći tekstNajbolja kafa za espresso


Porodična penzija - Republički fond za penzijsko i invalidsko osiguranje Republike Srbije\nMeđunarodni standardi (ISO)\nwww.pio.rs Porodična penzija Porodična penzija\nPravo na porodičnu penziju imaju članovi porodice posle smrti korisnika starosne ili invalidske penzije, odnosno umrlog osiguranika koji je navršio najmanje pet godina staža osiguranja ili je ispunio uslove za penziju. Ukoliko je uzrok smrti povreda na radu ili profesionalno oboljenje, članovi porodice stiču pravo na penziju bez obzira na dužinu penzijskog staža tog lica.\nBračni drug ima pravo na porodičnu penziju:\nsa navršene 53 godine, pod uslovom da je u momentu smrti supružnika imala najmanje 45 godina života\nako je u momentu smrti supruge imao najmanje 58 godina života\nPrema izmenama Zakona o penzijskom i invalidskom osiguranju od 1. 1. 2011. godine, bilo je predviđeno da se granica za ostvarivanje prava na porodičnu penziju za udove/udovce svake godine podiže za šest meseci, sve do 2017. godine.\nBračni drug može da koristi porodičnu penziju uz dete, koje je korisnik porodične penzije, ako obavlja roditeljske dužnosti prema njemu. Takođe, ako u roku od godinu dana posle smrti supružnika postane potpuno nesposoban/a za rad.\nRazvedeni bračni drug ima pravo na porodičnu penziju ako mu je sudskom presudom dodeljeno izdržavanje.\nAko je umrli osiguranik ili umrli korisnik starosne ili invalidske penzije u trenutku zaključenja braka navršio 65 godina života (muškarac), odnosno 60 (žena), bračni drug može steći pravo na porodičnu penziju pod uslovom da imaju zajedničko dete ili da je brak trajao najmanje dve godine.\ndo 15 godina, bez obzira na to da li se školuju\nučenici srednje škole do 20 godina, a studenti do navršenih 26 godina\nPravo na porodičnu penziju detetu može biti produženo zbog nesposobnosti za samostalan život i rad, privremeno ili trajno, ako se o tome izjasni nadležni organ veštačenja.\nIznos porodične penzije se određuje od penzije koju bi pokojnik imao u momentu smrti, i to:\nza 1 člana 70%\nza 2 člana 80%\nza 3 člana 90%\nza 4 i više članova 100% pokojnikove penzije\nDeci bez oba roditelja pripada, pored porodične penzije po jednom roditelju, i porodična penzija po drugom roditelju, kao jedna penzija čiji iznos ne može preći najviši iznos penzije određen zakonom.\nČlanovi šire porodice – roditelji, braća, sestre i druga deca mogu ostvariti pravo, ako ih je pokojnik izdržavao do smrti i ako je preostao iznos njegove penzije posle ostvarivanja prava članova uže porodice.\nAko pravo na porodičnu penziju imaju bračni drug i razvedeni bračni drug umrlog osiguranika, odnosno korisnika prava, određuje se jedna porodična penzija u visini koja pripada za jednog člana porodice i deli se u jednakim iznosima.\nBračni drug profesionalnog vojnog lica koje je poginulo za vreme dejstava stiče pravo na porodičnu penziju pod uslovom da nije ponovo zaključio brak. Porodična penzija se određuje u visini od 100 odsto penzije koja bi osiguraniku pripadala.\nIsplata porodične penzije se neće obustaviti kada je mesečna ugovorena naknada niža od najniže osnovice u osiguranju zaposlenih važeće u momentu uplate doprinosa.\nPropisano je da dete stiče pravo na porodičnu penziju i ona mu pripada dok traje nesposobnost za samostalan život i rad, ukoliko je nastala pre smrti osiguranika odnosno korisnika prava, pod uslovom da ga je osiguranik odnosno korisnik prava izdržavao do svoje smrti.\nKada je izdržavanje uslov za sticanje prava na porodičnu penziju, smatra se da je umrli osiguranik, odnosno korisnik prava na penziju izdržavao člana porodice ako ukupni mesečni prihodi člana porodice ne prelaze iznos najniže penzije, u prethodnom kvartalu. U prihode ne uzima se: dodatak na decu, roditeljski dodatak, materijalno obezbeđenje porodice, porodična penzija ostvarena po drugom roditelju, novčana naknada po osnovu pomoći i nege, novčana naknada za telesno oštećenje, primanja po osnovu nagrada, otpremnina zbog odlaska u penziju, kao i primanja po osnovu učeničkog i studentskog standarda.\nZahtev se podnosi filijali prema mestu prebivališta umrlog korisnika penzije. U zahtevu su navedeni dokazi potrebni za odlučivanje. Kada se pravo na porodičnu penziju ostvaruje po osnovu nesposobnosti za samostalan život i rad, uz zahtev se prilaže medicinska dokumentacija u originalu ili overenoj fotokopiji (overa se može izvršiti u fondu). Po prijemu zahteva prvostepeni organ dostavlja predmet Organu veštačenja fonda koji, na osnovu medicinske dokumentacije i ličnog pregleda, daje Nalaz, mišljenje i ocenu o postojanju nesposobnosti za samostalan život i rad. Po obavljenom veštačenju, predmet se vraća prvostepenom organu na dalji postupak i odlučivanje o pravu na porodičnu penziju.\nDeca starija od 15 godina donose potvrde o školovanju jednom godišnje, odnosno potvrde o upisanoj godini na visokoškolskoj ustanovi.\nUdovice ili udovci ne gube porodičnu penziju ako sklope novi brak.\nPenziju možete primati na tekući račun, na kućnu adresu (za isplatu na ruke primanja se umanjuju za iznos poštanskih troškova), na šalteru isporučne pošte (bez troškova u vezi sa isplatom), na račun ustanove u kojoj je korisnik smešten, na devizni račun (korisnici koji imaju prebivalište van teritorije Republike Srbije) i preko ovlašćenih lica (ovlašćenje važi godinu dana i može se obnoviti).\nPenzioner je dužan da prijavi promenu adrese, kao i druge promene koje su od uticaja na pravo.\nAko je preminuli radio i u inostranstvu, uključujući i bivše jugoslovenske republike, o pravu na taj deo penzije odlučiće se po propisima te zemlje.\nUkoliko je imao potvrđen staž u bivšim jugoslovenskim republikama, priložiti potvrdu ili listing sa registrovanim podacima.\nPorodični penzioner može ući u osiguranje po ugovoru o delu ili autorskom ugovoru, s tim da mesečna ugovorena naknada mora biti niža od iznosa najniže osnovice u osiguranju zaposlenih, važeće u momentu uplate doprinosa.\nDokazi potrebni za ostvarivanje prava:\nIzvod iz matične knjige umrlih (original ili overena fotokopija) za umrlog osiguranika - korisnika\nIzvod iz matične knjige rođenih za članove porodice za koje se podnosi zahtev (original ili overena fotokopija) i dokaz o identitetu za punoletne članove porodice (lična karta na uvid ili uverenje o prebivalištu)\nIzvod iz matične knjige venčanih za udovu/ca izdat posle smrti osiguranika (original ili overena fotokopija)\nNapomena: Saglasno čl. 82 Zakona o matičnim knjigama („Službeni glasnik RS”, br. 20/09), izvodi iz matičnih knjiga nemaju ograničeni rok važenja od dana izdavanja, a za upotrebu izdatog izvoda iz matičnih knjiga koji ne sadrže poslednje podatke upisane u matičnu knjigu odgovorno je lice koje ga stavi u pravni saobraćaj\nPravosnažnu sudsku presudu o razvodu braka i dosuđenom izdržavanju za razvedenog bračnog druga\nIzveštaj o povredi na radu, odnosno o profesionalnom oboljenju ako je umrli osiguranik pretrpeo povredu na radu ili imao profesionalno oboljenje (ako je smrt nastala kao posledica te povrede ili oboljenja)\nDokaz o regulisanom vojnom roku (overena fotokopija vojne knjižice ili uverenje vojnog odseka) za umrlog osiguranika\nDokaz o školovanju dece starije od 15 godina\nFotokopiju zdravstvene knjižice članova porodice\nDokaze o penzijskom stažu umrlog osiguranika u Republici Srbiji – radna knjižica, uverenje o beneficiranom stažu, druge javne isprave o stažu (rešenja, uverenja, potvrde i slično) u originalu ili overenoj fotokopiji\nUverenje o obavljanju samostalne delatnosti za pokojnog osiguranika, koje izdaje nadležni organ opštine, odnosno odgovarajuće udruženje, savez (za period do 31. 12. 2005. godine), odnosno rešenje Agencije za privredne registre (za period od 1. 1. 2006. godine)\nUverenje o plaćenom doprinosu za PIO sa iskazanim osnovicama doprinosa i iznosom uplaćenog doprinosa, izdato od Poreske uprave za period obavljanja samostalne delatnosti (ovo uverenje nije potrebno za samostalne umetnike, filmske radnike i sportiste do 31. 12. 2002. godine, a za sveštenike i verske službenike do 31. 8. 2004. godine) za pokojnog osiguranika\nUverenje o plaćenom doprinosu za PIO sa iskazanim osnovicama doprinosa i iznosom uplaćenog doprinosa, izdato od Poreske uprave za period obavljanja poljoprivredne delatnosti za pokojnog osiguranika\nDokaz o korišćenju prava kod Nacionalne službe za zapošljavanje za članove porodice (rešenje, uverenje)\nMedicinska dokumentacija u originalu ili overenoj fotokopiji (overa se može izvršiti i u Fondu) za udovu-udovca potpuno nesposobnu-nog za rad\nRešenje o kategorizaciji, odnosno medicinska dokumentacija u originalu ili overenoj fotokopiji (overa se može izvršiti i u Fondu), ako ne postoji rešenje o kategorizaciji za decu nesposobnu za samostalan život i rad\nPoresko uverenje za članove porodice o ukupnoj visini mesečnog prihoda u prethodnom kvartalu pre smrti osiguranika - korisnika, imena i adrese lica koja mogu da potvrde činjenicu izdržavanja kada je izdržavanje uslov za sticanje prava na porodičnu penziju\nRešenje o starateljstvu ako podnosilac zahteva nema zakonskog staraoca\nSve pisane dokaze o stažu u inostranstvu za pokojnog osiguranika\nKako do osiguranja\nProcedure za prijavu podataka\nPrava profesionalnih vojnih lica\nPrava na odsustvo sa rada radi posebne nege deteta\nNačin isplate penzija i ostalih prava\n©2019. Republički fond za penzijsko i invalidsko osiguranje, Direkcija\nDr Aleksandra Kostića 9, 11000 Beograd


Bajden pobedio, ali se Tramp nada produžecima izborne utakmice - Američki izbori\nBajden pobedio, ali se Tramp nada produžecima izborne utakmice\nDok se regularan tok izborne utakmice privodi kraju i kada su svi relevantni mediji u SAD proglasili za pobednika kandidata Demokratske partije, Džozefa Bajdena, dotle se aktuelni predsednik i kandidat republikanaca, Donald Tramp bori da izdejstvuje produžetke kao nadu da će u njima trijumfovati. Međutim, da li će do produžetaka doći u velikoj meri zavisi od arbitara.\nHipotetička varijanta u kojoj Tramp trijumfuje na izborima još uvek je „na stolu“. Projekcija CNN-a u ovom trenutku od 538 respoloživih elektorskih glasova, 279 dodeljuje Bajdenu, što je dovoljno za pobedu, dok 214 dodeljuje Trampu. Tokom 7. novembra pristizanjem glasove putem pošte razlika u glasovima u Nevadi i Pensilvaniji je porasla do tačke u kojoj ni glasovi preostali za brojanje ne mogu da promene stanje. Otvoreno pitanje pobede još uvek je aktuelno u četiri države, to su Aljaska, Džordžija, Severna Karolina i Arizona. Dok je situacija u Severnoj Karolini i na Aljasci nešto povoljnija po Trampa, dotle je u Arizoni i Džordžiji nezavidna po njega, ali još uvek otvorena. Ukoliko bismo uzeli u obzir da će Tramp trijumfovati na Aljasci i u Severnoj Karolini, te da će potencijalna promena stanja glasova u Džordžiji i Arizoni ići u njegovu korist, Tramp će doći u posed 259 elektorskih glasova.\nMeđutim, tu nije kraj. Kako navodi Associated Press, Trampova administracija je u sredu podnela tužbe Vrhovnom sudu SAD na osnovu pretpostavki da su se u Pensilvaniji, Mičigenu i Džordžiji desile izborne krađe. Naime, Tramp mesecima apostrofira da je institut glasanja poštom prevara, jer otvara prostor za manipulaciju izbornom voljom usled činjenice da su neke države omogućile prevremeno glasanje još od 4. septembra, a među njima se nalaze sve kolebljive države sem Arizone. Ono za čim će njegov pravni tim posegnuti u utemeljivanju tužbenih zahteva jeste između ostalog osporavanje tehnikalija, poput netačno unesenog datuma izbora, netačno unesenog datuma kada je glas poslat poštom ili drugih nepravilnosti koje će pravnom timu služiti kao alibi. Značajan podatak koji ide u prilog Trampovog tima jeste da je većinu sudija sudova pomenutih država nominovala Republikanska partija.\nPrethodno izneseni podaci mogu biti izuzetno značajni ukoliko imamo u vidu da je u tom periodu još uvek trajao talas protesta izazvanih smrću Džordža Flojda, a koji su se pretvorili u proteste protiv predsednika Trampa koga javnost priklonjena Demokratskoj stranci krivi za produbljivanje rasnih razlika među građanima. To potvrđuju anketni rezultati National Public Radio koji ocenjuju da se 78% Bajdenovih birača, kumulativno gledano, opredelilo za ukazivanje poverenja smatrajući da će uspešno nivelisati rasne razlike. Stoga su građani revoltirani situacijom i još uvek „vruće glave“ glasali vođeni emocijama, što ne znači da bi situacija bila znatno drugačija na izborni dan da ovaj institut glasanja nije bio u ovoj meri dostupan, ali bi sitne procentne razlike potencijalno značile Trampu u kolebljivim državama. Iako institut glasanja poštom nije novina u SAD, usled pandemije izazvane virusom korona broj glasača koji se opredelio za ovaj način glasanja je prema navodima Washington Post-a dostigao oko 65 miliona građana.\nAko se za trenutak vratimo na pretpostavku da Tramp trijumfuje u četiri države u kojima brojanje glasova još uvek traje, preostaje mu da odnese pobedu u jednoj od tri severoistočne države „plavog zida“. Kao rezultat prethodno pomenutih tužbi, prvi u nizu sporova stiže iz Pensilvanije. Naime, prema navodima Washington Post-a sudija Vrhovnog suda SAD, Semjuel Alito odobrio je zahtev Republikanske stranke da se izda naredba izbornim zvaničnicima u Pensilvaniji da odvoje glasove koji su pristigli poštom nakon 3. novembra. Zahtevom Republikanske se traži sudska naredba kojom bi se osiguralo da se svih 67 izbornih komisija u Pensilvaniji pridržava direktive države Keti Bukvar. U slučaju da broj nevažećih listića premaši 37.000, Tramp bi se mogao nadati preokretu, te bukiranju dodatnih 20 elektorskih glasova, što će mu omogućiti reizbor. Takođe, uz potencijalni uspeh njegovog pravnog tima sa pronalaženjem neregularnosti i u Džordžiji gde je razlika oko 9.000 glasova, Tramp bi omogućio back-up plan u slučaju da neregularni glasovi ne budu dovoljni za pobedu u Pensilvaniji. Džordžija bi mu donela 16 elektora.\nČitav sudski proces bi trebao biti završen do 14. decembra, jer kako Ustav SAD nalaže, elektorski koledž mora da se sastane prvog ponedeljka posle druge srede u decembru, a što je ove godine 14. decembar. Ukoliko se sudski sporovi oko glasanja prolongiraju posle tog datuma, Ustav ne predviđa konkretne mere, ali će to značiti progresivni razvoj unutrašnjeg prava SAD i prilagođavanje novonastalim okolnostima.\nNo, pre nego što započne sudski postupak kojim će se razrešiti sporna pitanja i čijim ćemo završetkom konačno znati ime novog predsednika SAD, korisno je istražiti kako je do ove situaciju uopšte došlo.\nŠta je dovelo do ovolikog broja izbornih neregularnosti?\nProblematika ove situacije leži velikim delom u manjkavosti američkog izbornog sistema koji je izuzetno složen zbog svog federativnog uređenja koje saveznim državama daje veliku slobodu i time mogućnost uspostavljanja različitih sistema glasanja i pravila. Iako se tehnologije glasanja menjaju, postojanje jasne procedure koja se poštuje je nužan preduslov putem kojeg je moguće kontrolisati ili svesti na minimum pokušaje izbornih manipulacija i falsifikovanja rezultata. Prema izveštaju „Nacionalnog Instituta za glasanje od kuće“ iz maja ove godine, većini kolebljivih država koje su dozvolile glasanje od kuće konstatovan je nedostatak verifikovanih potpisa glasača ili postupka za rešavanje problema sa verifikacijom potpisa, kao i druge manjkavosti u biračkim spiskovima.\nPoslednji veliki problem sa prebrojavanjem glasova, dogodio se 2000. godine na Floridi kada je Al Gor odlukom izborne komisije izgubio za 537 glasova i time ostao bez pobede na predsedničkim izborima. U veoma napetoj izbornoj noći 7. novembra, Buš je prešao u blagu prednost te je mala razlika u glasovima prema zakonima države Florida dovela do automatskog prebrojavanja glasova koji je započet dan nakon izbora. Rezultati prebrojavanja prvog dana smanjili su marginu na nešto više od 900 glasova, da bi do 10. novembra, kada je prebrojavanje završeno razlika iznosila svega 327 glasova. Kada je postalo jasno da će Florida odlučivati o novom predsedniku, pažnja nacije usredsredila se ka ručnom prebrojavanju glasova.\nTokom ponovnog brojanja glasova, usledile su kontroverze nastale otkrivanjem različitih nepravilnosti koje su se dogodile u procesu glasanja u nekoliko izbornih okruga. Naime, pre izbora kancelarija Državnog sekretara izbrisala je desetine hiljada građana koji su identifikovani kao prestupnici sa biračkih spiskova na Floridi, dok su afroamerički glasači identifikovani na listama nekih okruga i u meri pet puta većoj od njihovog realnog udela u stanovništvu. Demokrate su tvrdile da mnogi od identifikovanih nisu prestupnici i da je trebalo da imaju pravo glasa po zakonima države Florida, jer su očekivali da bi većina njih izabrala demokratskog kandidata da su mogli glasati. Pored toga, ovi izbori proizveli su mnogo više „preglasavanja“ nego obično, posebno u većinski afroameričkim predelima poput okruga Džeksonvil, gde je oko 21.000 glasačkih listića imalo više zaokruženih polja, kao što su dva ili više izbora za predsednika.\nPosle tužbi, osporavanja i ponovnog brojanja glasova, Vrhovni sud Floride je naložio ponovno brojanje u svih 67 okruga, na šta je Buš uložio žalbu i slučaj uputio na Vrhovni sud SAD. Odluka je rezultirala jednom od najkontroverznijih odluka Vrhovnog suda u američkoj istoriji. Pobedom na Floridi, Buš je prestigao Gora u elektorskim glasovima sa 271 naspram 266 i bez ikakvih daljih zakonskih mogućnosti, Goru je preostalo samo da prizna poraz.\nMada ogorčen raspletom situacije i silnim kontroverzama koje su mu onemogućile pobedu, Al Gor nije posegnuo za osporavanjem izbornih rezultata i pozivanjem birača na nemire već je džentlemnski postupio kako bi građani zadržali poverenje u izborni sistem. No ipak, za Trampa ne možemo reći da deli džentlmenski sentiment Al Gora, te se od njega ne očekuje da tek tako preda izbornu pobedu, što je izjavio u nekoliko navrata. Zanimljiv podatak, ukoliko Tramp pobedi postaće prvi predsednik kome je pošlo za rukom da dva puta uzastopno pobedi na izborima na kojima je dobio manje glasova od suparničkog kandidata.\nMeđutim, jedno od pitanja koja se postavlja na agendu jeste da li će ga njegovi republikanci tako zdušno pratiti u pokušaju da ospori glasove, s obzirom da republikanska stranka i te kako može biti zadovoljna rezultatima ovih izbora. Prognozirani pad popularnosti Republikanske stranke se nije dogodio, naprotiv Tramp je ojačao njenu podršku ne samo među belom populacijom, već i među latino i afromameričkim glasaćima, ali i među mladima što govore podaci Financial Times-a. Takođe, republikanci su zadržali većinu u Senatu, stekli 6 novih kongresmena u odnosu na srednjeročne izbore iz 2018. godine, a osvojili su i većinu guvernera.\nJoš jedna od izbornih neregularnosti vredna pomena jeste i izmena izbornih pravila neposredno mesec dana pred izbore u državama poput Viskonsina, Severne Karoline ili Pensilvanije koje su ne samo razlog za brigu od političke, već i od pravne manipulacije. Naime, izborna pravila nisu menjana po zakonskoj proceduri, preko državnih institucija odnosno skupština saveznih država, već su sudovi donosili odluke koji su svojim odlukama menjali izborno pravo, s toga su pritužbe Republikanske stranke upućene u pravcu legalnosti tih pravnih radnji. Unutrašnje pravo SAD će biti na velikom testu.\nMada se ne mogu naći pod lupom istrage, ali veliki promašaji izbornih anketa su imale svoju ulogu u kreiranju izborne volje građana. Rezultati istraživanja Siena College za četiri kolebljive države: Arizoni, Pensilavniji, Floridi i Viskonsinu su žešće podbacili u svojim prognozama. U izbornim anketama Tramp je bio ozbiljno potcenjen, pa mu se npr. u Viskonsinu prognozirao poraz od čak 11%, dok je na kraju ta razlika iznosila 0,5% ili prognozirani poraz na Floridi od 3% pretvorio su u pobedu od 3%. Ukoliko imamo u vidu „tihe“ glasače (ne deklarišu svoju izbornu volju pre dana izbora) koji ne predstavljaju veliki procenat, Trampove pristalice, kao i njegov pravni tim i on lično se mogu žaliti da su izlazne ankete dovele do manipulacije izbornom voljom birača.\nŠta možemo očekivati od Bajdenove pobede?\nBajden nema velike izglede za drugi mandat s obzirom da će pred njim biti težak zadatak uspostavljanja socijalnog mira i društvenog konsenzusa koji se neće dogoditi u bliskom periodu. Bajdena će dočekati veoma polarizovano društvo te će njegova uloga kao tranzicionog predsednika biti 80% vremena posvećena posrnuloj ekonomiji i pripremi za predstojeću ekonomsku krizu, kao i drugim pitanjima unutrašnje politike, tako da će spoljnoj politici posvećivati manje vremena ili će tu ulogu preuzeti potpredsednica Kamala Heris.\nS obzirom na potrebu za državnom intervencijom u obuzdavanju epidemije virusa korona, možemo očekivati i veće učešće države u ekonomiji prvi put od 2008. godine. Naravno, ono neće biti samo produkt trenutnih potreba države već i svojevrstan mehanizam „otplate dugova progresivistima“. Sa povlačenjem Bernija Sandersa iz predsedničke trke, progresivisti unutar Demokratske partije su ostali bez svog predstavnika, te kako je opšta procena unutar stranke bila da umereni centralista poput Bajdena ima najrealnije šanse da pobedi Trampa, u tom su progresivisti odlučili da mu ukažu podršku, ali uz određene ustupke. Kao jedan od uslova početkom aprila nametnuo se zahtev da Lorens Samers, bivši ministar finansija u administraciji Bila Klintona i sadašnji ekonomski savetnik Džozefa Bajdena, bude uklonjen sa trenutne funkcije, jer kako progresivisti navode nasleđene ekonomske politike „Lerija“ Samersa doprinele su nebeski visokim ekonomskim nejednakostima i klimatskoj krizi u kojoj se SAD nalaze, te ga to čini nepodobnim za učešće u administraciji.\nImajući u vidu prethodno navedeno, Bajden neće imati snage za transformaciono liderstvo usled činjenice da mora zadovoljiti zahteve frakcija unutar svoje partije, te Demokratska stranka sada dosta podseća na Demokratsku opoziciju Srbije koja je predstavljala koaliciju 18 stranaka različitih političkih i ideoloških ubeđenja, ali ujedinjenih sa ciljem obaranja režima Slobodana Miloševića, međutim male su šanse da će sudbina DOS-a zadesiti i Demokratsku stranku.\nSa druge strane, nakon ovih izbora republikanci će gotovo izvesno imati većinu u Senatu, većinu guvernera u saveznim državama, kontrolisaće većinu sudova i imati solidne izlgede da osvoje blagu većinu na srednjeročnim izborima 2022. godine, a uz dobrog kandidata i kvalitetnu strtegiju 2024. se mogu nadati novom predsedniku iz njihovih redova. Pitanje od izuzetne važnosti koje se postavlja pred republikance jeste da li će baza njihovih glasača ostati pod uticajem Trampove retorike i ideologije, odnosno ideje „trampizma“ o „stvaranju Amerike ponovo velikom“, te da li će svoju politiku i kandidate morati da prilagođavaju željama birača.\nU kontekstu prethodno navedenog, postavlja se pitanje da li je Tramp podstakao revolt „Džeksonijanske države“. Naime, Džeksonijanska škola spoljne politike nastla je kao produkt delovanja predsednika Endrua Džeksona (1829-1837), a njeni osnovi postulati su najbliži stavovima srednje klase i ruralnog stanovništva koji obuhvataju: nemešanje u unutrašnja pitanja drugih država, bespogovorni partiotizam, ne započinjanje ratova radi branjenja velikog kapitala u cilju zaštite autokratskih režima, zalaganja za veću moć pojedinih država u odnosu na Saveznu državu, smanjivanje imigracije i još toga. Sa druge strane, Vilsonijanska škola spoljne politike kao izdanak predsednikovanja Vudroa Vilsona (1913-1921) vodi se načelima intervencionizma jer polazi od pretpostavke izuzetnosti Amerikanaca da određuju pravila, te da imaju „mesijansku“ misiju da svet učine bezbednim za demokratiju. Od prvog mandata Bila Klintona i početka trenda globalizacije, čini se da je Vilsonijanska škola imala primat u američkoj politici kako kod demokratskih tako i kod republikanskih predsednika. Konstantne vojne intervencije su usmertile na stotine hiljada civila i na hiljade američkih vojnika, te stvorila velike bezbednosne probleme za SAD. Pobeda Trampa 2016. je revolt građana prema takvoj politici i čini se da će se pored rasnih pitanja koja su već dugo na političkoj agendi, na spisku naći i ideološka pitanja koja će zajedno determinisati budućnost delovanja SAD. Čak i u slučaju da Tramp ne trijumfuje ideja „trampizma“ će umesto njega „igrati produžetke“.\nBez obzira na pobedu bilo kog kandidata, ono što predstoji SAD jeste nalet velike pretnje po američku demokratiju i održavanje poverenja građana u izborni i politički sistem. Da bi se izbegla ozbiljnija kriza u društvu jedan od kandidata je morao zabeležiti značajniju pobedu, a pošto do nje nije došlo sada će se bilo koji od dva kandidata naći u situaciji da protiv sebe ima polovinu građana koji će reći „ovo nije moj predsednik“ (Podseća na neke balkanske zemlje?). Trampove pristalice će se žaliti na pokradene izbore, a u slučaju Trampove pobede, Bajdenovi glasači će se žaliti da je Tramp okupirao sudove i da preinačuje izbornu volju građana. Dan nakon izbora imali smo incidente fizičkog nasilja pred Belom kućom između pristalica dve strane, što otvara pitanje da li je to mogući scenario usled ove velike podeljenosti, dok postojeća neizvesnost samo produbljuje nervozu i sumnje, te da su i jedni i drugi spremni da se bore protiv nepravde koja se čini prema njihovom kandidatu i prema njima kao glasačima.\nKako će funkcionisati podeljeni Senat


Putin nije obećao Makronu prestanak vojnih aktivnosti oko Ukrajine | Kosova.info\nDom|Najnovije|Putin nije obećao Makronu prestanak vojnih aktivnosti oko Ukrajine\nPutin nije obećao Makronu prestanak vojnih aktivnosti oko Ukrajine\nFrancuske tvrdnje da je ruski predsednik Vladimir Putin obećao svom francuskom kolegi Emanuelu Makronu da Moskva neće za sada sprovoditi nove vojne inicijative u vezi sa Ukrajinom nisu tačne, saopšteno je iz Kremlja.\nNeimenovani francuski zvaničnik kazao je da je Putin tokom razgovora u ponedeljak uveče obećao to Makronu.\nMeđutim, portparol Kremlja Dmitrij Peskov naveo je da Rusija i Francuska još nisu uspele da postignu sporazum o deeskalaciji tenzija oko Ukrajine, ali je dodao da je deeskalacija neophodna i da su na sastanku dva visoka zvaničnika postavljene osnove za dalji rad po tom pitanju, prenosi Rojters.\nIsti francuski zvaničnik je kazao da je Putin takođe pristao da povuče vojnike koji učestvuju u vojnoj vežbi na beloruskoj teritoriji blizu ukrajinske granice, pošto ona bude završena 20. februara.\nPeskov je rekao da će vojnici posle manevara biti vraćeni u svoje baze u Rusiji, ne dajući precizan datum, ali je istakao da niko nikad nije ni rekao da će oni ostati u Belorusiji.\nMakron je ruskom predsedniku, na početku sastanka, poručio da mu je cilj da se izbegne rat i izgradi poverenje, i zatražio korisni dogovor koji omogućava izbegavanje rata.\n“Ja, naravno, razumem da smo mi obojica zabrinuti zbog onoga što se dešava u oblasti bezbednosti u Evropi i želim da ti zahvalim što Francuska aktivno učestvuje u traženju principijalnih rešenja tog pitanja. Vidim koliki napor Francuska ulaže da bi se obezbedila podjednaka bezbednost u Evropi na duži istorijski rok, kao i u rešavanju pitanja koja se tiču rešavanja unutrašnje ukrajinske krize na jugoistoku”, poručio je Putin.\nMakron je posle posete Moskvi i razgovora sa Putin u vezi sa ukrajinskom krizom, danas otputovao u Kijev, gde je predviđen njegov susret sa predsednikom Ukrajine Volodimirom Zelenskim.\nBivši papa se izvinio žrtvama seksualnog zlostavljanja u Katoličkoj crkvi


Mudrinski:"U Vojvodini me nisu želeli"\nOgnjen Mudrinski je letos iz Vojvodine stigao u Jagodinu gde se već nakon nekoliko kola nametnuo strategu "ćurana" Simi Kruniću. Ovaj 19-godišnji napadač koji je u poslednja dva kola postigao četiri gola objasnio je novinarima "Večernjih novosti" kako je dospeo u Jagodinu.\nMudrinski je zajedno sa Silađijem bio jedan od najboljih stelaca ekipe Vojvodine u pripremnom periodu. Reč je o dvojici najtalentovanijih igrača u državi koji još nisu napunili 20 godina.\nPočetkom sezone Silađi je poslat na pozajmicu u novosadski Proleter dok je Mudrinski prodat Jagodini. Ova odluka rukovodstva kluba začudila je mnoge navijače novosadske "stare dame" pogotovo što je reč o igraču koji je prošao kompletnu omladinsku školu Vojvodine i koji je jedan o njenih najboljih proizvoda u poslednjih par godina.\nOvaj napadač koji se podjednako dobro snalazi i u veznoj liniji i koji je sa 4 postignuta gola u poslednja dva kola najavio da pretenduje na titulu strelca prvenstva, je novinarima "Večernjih novosti" objasnio prve raloge napuštanja matične sredine:\n"Jednostavno mi je saopšteno da nisam igrač za Vojvodinu i da je to ocena struke. Predlog je bio da ponovo idem na pozajmicu, što nisam želeo pošto imam loša iskustva po tom pitanju. Veoma lako smo se dogovorili da sam slobodan igrač, Vojvodina me je pustila bez obeštećenja sa „čistim papirima“ i na tome sam joj doživotno zahvalan. Moja želja je bila da ostanem u prvom pogonu, da se borim za mesto u timu u kojem sam ponikao" - zaključio je Mudrinski.


MEI - Aktuelnosti - J. Joksimović: Regionalne inicijative omogućavaju stabilnost\nJ. Joksimović: Regionalne inicijative omogućavaju stabilnost\n23. jul 2021. | Brdo kod Kranja\nMinistar za evropske integracije Jadranka Joksimović ocenila je danas da su sve regionalne inicijative potporni stub i katalizator saradnje u regionu, da nisu zamena za evrointegracije, kao i da služe da se svim građanima u regionu omogući viši životni standard i za obezbeđivanje mira i stabilnosti.\nJoksimović je to kazala reagujući na izlaganje ministra inostranih poslova privremenih prištinskih institucija Donike Gervale Švarc, koja je danas na Neformalnom sastanku EU ministara u Sloveniji navela da pojedini „igrači u regionu podrivaju EU“ inicijativama poput mini Šengena.\nGervala Švarc je ministrima država članica EU prenela svoju ocenu da je koncept mini Šengena „problematičan“ i „opasan po stabilnost i mir u regionu“.\nJoksimović je poručila Gervali Švarc da neće Priština određivati Srbiji, Severnoj Makedoniji i Albaniji u kojim će inicijativama učestvovati i da li će sarađivati ili ne.\nIstakla je da su vrednosti regionalnih inicijativa dobra saradnja, stalna komunikacija po različitim osnovama i da svakako nisu zamena za evropske integracije, već potporni stub i katalizator regionalne saradnje koji bi trebalo da dovede do dinamičnijeg procesa evropskih integracija.\n„To su inicijative koje su na dobrovoljnoj osnovi i niko ne sprečava nikoga ni da učestvuje, niti da ne učestvuje. To je stvar procene i političkog poverenja“, kazala je Joksimović dodajući da je inicijativa u kojoj su Srbija, Severna Makedonija i Albanija - mini Šengen, a čiji će naziv uskoro biti promenjen, otvorena za sve druge.\nPrema njenim rečima, ta inicijativa je još jedan format kojim se povećava nivo poverenja jednih prema drugima, a što je potrebno pre svega zarad ekonomskog interesa građana u regionu.\nJoksimović ističe da to ne znači da se na taj način umanjuje značaj svih drugih regionalnih inicijativa.\nU tom smislu navodi, da je Srbija bila jedan od prvih inicijatora i Berlinskog procesa koji je, kako kaže, mnogo toga dobrog doneo i koji ima element saradnje u oblasti ekonomije, regionalnog ekonomskog prostora.\nPrema njenim rečima, debata oko „dupliranja inicijativa“ otvorila se sinoć na neformalnoj večeri koju je organizovao savetnik slovenačkog premijera zaduženog za evropska pitanja, a na kojoj su bili samo predstavnici zemalja Zapadnog Balkana.\nDodaje da je tokom debate bilo potpuno jasno da ne dele svi isti entuzijazam i interesovanje za regionalne inicijative i dodaje da su otvorili i pitanje dupliranja.\n„Ta dupliranja nisu pokušaji nikakvog nipodaštavanja bilo koje inicijative, već samo dodatni kanali komunikacije koji po određenim temama imaju izvesne razlike, ali su doprinos stalnoj komunikaciji, saradnji i onome što građani regiona očekuju od lidera u regionu, a to je bolji život, kvalitetniji život, viši životni standard, dobra saradnja, mir, stabilnost, ubrzan proces evropskih integracija i naravno oporavak od pandemije“, istakla je.\nNaglasila je da Srbija podržava sve prisutne i „žive“ regionalne inicijative i dodaje da će uvek u njima učestvovati.\nJoksimović kaže da je liderima u regionu koji se protive određenim inicijativama ukazala na to da je mnogo inicijativa postojalo u poslednjih 20 i više godina koje su se preklapale po pitanjima ili temama na koje su se fokusirale.\n„Ako je iniciran Berlinski proces, da li je trebalo ukinuti Brdo Brijoni proces? Naravno da nije, niti je iko o tome razmišljao. Radi se o tome da stalno otvaramo nove platforme za komunikaciju jer je to jedino lekovito i moguće rešenje za probleme koji i dalje postoje u regionu“, ukazala je Joksimović.\nKako kaže, Srbija, Severna Makedonija i Albanija su se fokusirale na ekonomsku saradnju, a ona je i predstavnicima regiona, ali i ministrima zemalja članica EU, prenela dobre makroekonomske pokazatelje koje Srbija beleži na tom polju.\n„Ti pokazatelji su stabilno dobri, što ne znači da se uljuljkavamo, već radimo i dalje - Vlada u sinergiji sa predsednikom i upravo sve te inicijative imaju za cilj da svima nama donesu tu ekonomsku stabilnost u vremenima kada i ministri Evropske unije izražavaju zabrinutost“, dodaje.\nPrema njenim rečima, otvorena su i brojna pitanja saradnje i oporavka od pandemije i proširenja i pokazan je manjak entuzijazma svih u regionu koji očekuju konkretne korake na evropskom putu, posebno od Albanije i Severne Makedonije što je, ocenila je, i očekivano.\n„Prenela sam jasno da Srbija podržava evropske integracije u regionu, pre svega Severne Makedonije i Albanije i da to koncidira regionalnim inicijativama“, kaže.\nNavodi i zahvalnost Sloveniji što je na ovakav sastanak pozvala i predstavnike regiona navodeći da je time Slovenija pokazala da je definitivno rešena i odlučna da tokom svog predsedavanja, do kraja ove godine, vrati na agendu temu proširenja, ali i temu Zapadnog Balkana.\n„Nisu sve zemlje članice toliko naklonjene u ovom trenutku procesu proširenja, ali važno je što na samom početku Slovenija pokazuje da ono što je najavila i počinje da sprovodi u delo“, navodi Joksimović.


U "Aptiv" vraćaju osmočasovno radno vreme - JUGPRESS\nU “Aptiv” vraćaju osmočasovno radno vreme\nU kompaniji „Aptiv“ radnici više neće biti prinuđeni da rade 12 sati dnevno, već se od ponedeljka, 5. jula, ponovo vraća osmočasovno radno vreme. Ovo je rečeno na konferenciji za medije koju su održali predstavnici Samostalnog sindikata metalaca Srbije, čiji predsednik Zoran Marković kaže da je to usledilo nakon razgovora predstavnika ovog sindikata sa rukovodstvom „Aptiva“.\n„Oni su svesni da su prekršili Zakon o radu i vratiće osmočasovno radno vreme, a svaki prekovremeni sat dodatno platiti i biće dati dodatni bonusu. Ovde je došlo do problema jer je veliki broj radnika na bolovanju, njih oko 900, tako da je veliko opterećenje palo na one koji rade. Očekujemo da poslodavac poštuje propise Republike Srbije, ali i da sami radnici iskažu kolegijalnost.“\nMarković je dodao da je u prevazilaženju problema pomogla i kontrola inspekcije rada koja je utvrdila nepravilnosti u radu.\n“Izrečena im je prekršajana prijava, ali ne znam da li su se na vraćanje osmočasovnog radnog vremena odlučili zbog inspekcije, radnika ili dolaska sindikata. Činjenica je da su juče iskontaktirali radnike i obavestili ih da od ponedeljka kreću u osmočasovno radno vreme. Ukoliko “Aptiv“ ako ne ispoštuje nalog inspekcije, biće dodatno kažnjen, a krajnja instanca je oduzimanje licence za rad. Oni to, siguran sam, neće dozvoliti i spremni su da svoje poslovanje uvedu u zakonske okvire.“\nSekretar sindikata Slavko Blagojević naglašava da poslodavac može doneti odluku o prekovremenom radu, u slučaju iznenadne porudžbine, ali ne na način kako je to urađeno u “Aptivu“.\n„Tokom pandemije, 40 posto zaposlenih je bilo na plaćenom odsustvu, ali se dobar deo njih, po isteku tog perioda nije vratio na posao ili je otišao na bolovanje. Poslodavac se našao u problemu sa manjkom zaposlenih, jer im je u međuvremenu stigla veća narudžbina i zato su uveli 12-očasovno radno vreme. Prekovremeno, po Zakonu, zaposleni može imati 8 sati nedeljno i maksimalno 32 sata mesečno. Sada je odlučeno da se osmočasovno radno vreme vrati od ponedeljka, 5. jula, a da se uvedu bonusi za zaposlene koji žele da rade subotom ili nedeljom i to po 2.950 dinara za subotu i 3.000 za nedelju. Oni zaposleni koji to odbiju, neće snositi nikakve posledice.“\nPredstavnici Samostalnog sindikata metalaca Srbije kažu da imaju oko 300 članova u „Aptivu“, a da bi imali reprezentativnost treba im 15% od broja zaposlenih.\n„Tada će nam biti još lakše da štitimo interese zaposlenih na korektan način, da dođemo do boljeg kolektivnog ugovora kako bi bili zadovoljni i radnici i poslodavci. Podeljeno je preko 500 pristupnica i nadamo se da će se sve planirano i dogovoreno i dogoditi“ dodao je Zoran Marković.\nKonferencija za medije je održana upravo u vreme kada je jedna smena dolazila na posao, a druga odlazila kući. Većina radnika je odbila da javno daje izjave, ali u nezvaničnom razgovoru se primećuje veliko nezadovoljstvo radnim vremenom i načinom organizacije samog procesa proizvodnje, da je 12 sati previše i da će se teško održati taj način rada u nekom dužem vremenskom periodu. Takođe, provejava i strah da se ne ostane bez posla, pa su potpisali pristanak da rade 12 sati.\nJa radim u Aptivu i tamo nema pravog radnog vremena, jer u toku smene ti kazu sutra ne radimo, a posle par sati ti kazu da se radi…tako i za subotu i nedelju u petak na pocetku smene ti kazu da se ne radi subota- nedelja a, posle na kraju smene je kao radna subota…haos igraju se sa nama kao mi sa decom kada ih ubedjujemo da jedu sto vise hleba pa im pricamo priče dok ih hranimo…


Deveta transverzala najveći saobraćajni projekat u općini Novi Grad - Akta.ba\n27.11.2020. 10:03 / Izvor: Oslobođenje\nDeveta transverzala najveći je infrastrukturni saobraćajni projekat koji se realizuje u općini Novi Grad. Investitori ovog višemilionskog projekta su Ministarstvo saobraćaja KS-a, Direkcija za puteve KS-a i ova lokalna zajednica.\nDeveta transverzala će predstavljati najkraći saobraćajni pravac iz stambenih naselja s desne strane Miljacke prema Alipašinom Polju, odnosno dalje prema Centru ili prema Ilidži.\nKako je istakao Mario Nenadić, premijer KS-a, ovo je projekt koji Vlada KS-a sa Općinom realizuje od početka svog mandata, odnosno od marta.\n"Jedno vrijeme su aktivnosti na ovom projektu bile zaustavljene, ali donijeli smo operativne odluke kako bi se projekt mogao nastaviti", rekao je premijer Nenadić.\nVeći dio ove saobraćajnice sa pripadajućom infrastrukturom je već izgrađen, a ostalo je da se riješi pitanje obezbjeđenja naknada subjektima koji se nalaze na dijelu trase ove ceste, tačnije na potezu izgradnje rotora i pristupne infrastrukture na njenom spoju sa gradskim autoputem.\nKako je istakao Adi Kalem, ministar saobraćaja KS-a, odluka o pokretanju ove procedure se nalazi u finalnoj fazi, a o njoj se trebaju izjasniti Vlada i Skupština KS-a.\n"Deveta transverzala jedna je od prioritetnih saobraćajnica u KS-u čijom izgradnjom će se dobiti kvalitetan spoj sa autoputem", dodao je Kalem.\nIz budžetske 2020. i 2021. osiguraće se 4.900.000 KM za drugu fazu, odnosno gradnju gradske saobraćajnice Devete transverzale sa objektom nadvožnjaka preko željezničke pruge.\nOpćina Novi Grad je sada podijeljena željezničkom prugom na dva dijela i to stvara velike saobraćajne gužve, naročito posljednjih godina otkako se u Sarajevu povećava broj automobila.\nNjenom izgradnjom u velikoj mjeri će se riješiti taj problem za općinu Novi Grad, a prije svega za stanovnike Boljakovog i Buča Potoka, Briješća i ostalih naselja koji prilikom prelaska u drugi dio grada imaju puno problema, naročito u jutarnjim i popodnevnim špicama.


Evropa: U Bugarskoj rekordan broj preminulih od korone – Vesti iz srbije i sveta\nHome > Vesti > Evropa: U Bugarskoj rekordan broj preminulih od korone\nby Janko Vesic - November 9, 2021 026\nPotvrđeno je 5.286 novih slučajeva infekcije korona virusom, što je manje u odnosu na rekord krajem oktobra, prenosi Rojters.\nViše od 8.500 kovid pacijenata je na bolničkom lečenju, od kojih je 734 na odeljenjima intenzivne nege.\nBugarska ima najmanju stopu vakcinacioje protiv korona virusa u Evropskoj uniji i trenutno se bori sa četvrtim talasom pandemije.\nProšlog meseca uvedene su kovid propusnice za većinu zatvorenih prostora, u okviru nastojanja da se obuzda širenje virusa i da bude ubrzana vakcinacija, pošto je trenutno samo 30 odsto punoletnih građana Bugarske potpuno vakcinisano.\nPodaci pokazuju da je više od 250.000 primilo bar jednu dozu vakcine od 21. oktobra, kada su uvedene kovid propusnice.\nDžonson viđen bez maske u bolnici, stiglo i objašnjenje\nPremijer Velike Britanije Boris DŽonson viđen je bez maske tokom posete bolnici, uprkos strahovima da se kovid širi parlamentom, gde je prošlog meseca 114 ljudi zaraženo, bilo da je reč o poslanicima ili osoblju koje radi u Vestminsterskoj palati.\nPremijer je viđen kako ide hodnikom u bolnici u Heksamu u Nortambriji i fotografiše se sa medicinskim osobljem, koje je imalo svetloplave maske, preneo je “Gardijan”.\nDŽonson se takođe pozdravljao laktom sa ljudima i nosio je masku na drugim mestima.\nIz Dauning strita su saopštili da je DŽonson poštovao uputstva lokalnog odeljenja Britanskog nacionalnog zdravlja (NHS).\nNeimenovani izvor je rekao da je DŽonson viđen bez maske neposredno nakon što je održao govor i da je bio bez zaštite na licu van kliničke oblasti, a nedugo zatim je stavio masku na lice.\nAntikovid mere su postepeno počele da se vraćaju u Donji dom parlamenta, a sve više torijevaca je počelo da nosi maske, iako su neki u prvim redovima ostali bez maske tokom današnje debate.\nUkrajina: Rekordan broj, u danu umrlo 833 od kovid 19\nUkrajina je registrovala rekordna 833 smrtna slučaja od korona virusa u poslednja 24 sata, saopštilo je danas Ministarstvo zdravlja.\nPodaci ministarstva pokazuju da je u poslednja 24 sata prijavljeno i 18.988 novih infekcija, prenosi Rojters.\nUkrajina je do sada prijavila ukupno 3,11 miliona infekcija korona virusa i 73.390 preminulih od posledica bolesti, a prethodni maksimum od 793 smrtna slučaja zabeležen je 6. novembra.\nSituacija u Vojvodini nije dobra, budžet na vreme\nDezember 3, 2021 029\n“Gde Moskva moža da pomogne Beograd neće biti sam” Putin obećao PODRŠKU SRBIJI\nUz jasnu poruku Novaku Đokoviću\nJanuar 8, 2022 011\nRazgovaraću da Ražanj dobije manji vojni pogon


Predsjednica Republike Srpske organizovala prijem za delegaciju Tambovskog državnog univerziteta „G.R. Deržavin“ iz Ruske Federacije – Predsjednik Republike Srpske | Željka Cvijanović\nPredsjednica Republike Srpske organizovala prijem za delegaciju Tambovskog državnog univerziteta „G.R. Deržavin“ iz Ruske Federacije\nPredsjednica Republike Srpske Željka Cvijanović organizovala je danas u Palati Republike prijem za delegaciju Tambovskog državnog univerziteta „G.R. Deržavin“ iz Ruske Federacije.\nPosjeta delegacije Tambovskog državnog univerziteta „G.R. Deržavin“ Republici Srpskoj rezultat je saradnje sa Univerzitetom u Banjaluci, odnosno Fakultetom bezbjednosnih nauka Univerziteta u Banjaluci.\nPoželivši dobrodošlicu gostima sa Tambovskog državnog univerziteta, predsjednica Cvijanović izrazila je punu podršku saradnji dva univerziteta, te ovom prilikom podsjetila na čvrste bratske veze dva naroda koji se neprekidno unapređuju na različitim poljima.\nPredstavnici Tambovskog univerziteta zahvalili su se predsjednici Cvijanović na srdačnom prijemu i konstruktivnom razgovoru, izrazivši uvjerenje da će dva univerziteta u narednom periodu ostvariti dobru i plodonosnu saradnju.


e-VIVA projekat: Druga generacija studenata prolazi kroz obuku za bolje prilagođavanje poslovnom okruženju – Mladi Nikšića\ne-VIVA projekat: Druga generacija studenata prolazi kroz obuku za bolje prilagođavanje poslovnom okruženju\nDruga generacija studenata otpočela je obuku u okviru Erasmus + projekta za jačanje društvenih i ličnih kompetencija kao što su kreativnost, komunikativnost i timski rad koje poslodavci sve više traže tokom zapošljavanja.\nRiječ je o projektu koji je već edukovao prvu generaciju od 14 studenata, a koji se realizuje pod nazivom Jačanje i provjera servisno orjentisanih kompetencija u raznolikim okruženjima učenja na univerzitetima Zapadnog Balkana (e -VIVA)\nProjektom je predviđena dvosedmična obuka 10 studenata Univerziteta Crne Gore, uglavnom sa Mašinskog fakulteta, na Univerzitetu u Skoplju na temu razvoja socijalnih, personalnih i organizacionih kompetencija značajnih za rad u poslovnom okruženju.\nStudenti Univerziteta Crne Gore su u prilici da kroz e-VIVA projekat steknu ove kompetencije i dobiju međunarodno priznate sertifikate. E-Viva projekat promoviše “blended learning” bazirano ne samo na F2F (face to face) učenju već i na web-orjentisanom učenju kao i učenju kroz praksu i stažiranje u izabranim poslovnim okruženjima.\nKroz E-VIVA projekt se razvijaju inovativni trening moduli orjentisani na razvoj društvenih, ličnih i socijalnih kompetencija koji se u odredjenoj mjeri integrišu u postojeće nastavne planove i programe. E-VIVA partneri iz EU zemalja pružaju podršku u razvoju ovih modula učenja i razvoju kompetencija kod studenata.\nViše od 350.000 ljudi traži otkazivanje Olimpijskih igara


Srbija nespremna dočekuje uredbu EU o zaštiti podataka o ličnosti\n01:58: AM ponedeljak 4 jula, 2022\nPosted on 17. aprila 2018. at 15:47 by Ist Media\nPoverenik za informacije od javnog značaja i zaštitu podataka o ličnosti Rodoljub Šabić izjavio je 17. aprila da Srbija nespremna dočekuje uredbu Evropske unije o zaštiti podatka o ličnosti, iako će ona uticati na građane i privredne subjekte u zemlji. Uredba uspostavlja novi standard, nov kvalitet na evropskom prostoru i Srbija će morati da harmonizuje svoja pravila u skladu sa njom, istakao je poverenik na početku dvodnevne međunarodne konferencije posvećene Opštoj uredbi o zaštiti podataka o ličnosti, koja će posle dve godine od donošenja, početi da se primenjuje 25. maja 2018. godine.\n„Uredba će biti relevantna za naše građane i za privredne subjekte, koje tretiramo kao najinteresantniji deo naše ekonomije. Svi koji posluju na evropskom tržištu, ne treba da imaju iluzuju da je EU samo proklamovala pravila, ona ima instrumente i kako da primeni sankcije za kršenje uredbe“, rekao je Šabić.\nŠabić je istakao da će kancelarija poverenika pomoći građanima i privrednim subjektima kako bi bili spremni za primenu Uredbe, posebno jer se u Srbiji „ugrožavanje prava na privatnost i zloupotreba ličnih podataka ne doživljavaju kao ozbiljan delikt“.\nPrema njegovoj oceni, nadležni organi u takvim slučajevima reaguju „mlako“ i često ne izriču sankcije.\n„Ova uredba uspostavlja novi standard, nov kvalitet na evropskom prostoru i Srbija će morati da harmonizuje svoja pravila u skladu sa njom“, istakao je Šabić i dodao da je usvojen nov zakon o zaštiti podataka o ličnosti, kakav je predlagao, da bi nas on „značajno približio“ usvojenoj Uredbi.\nNorveški ambasador u Srbiji Arne Sanes Bjornstad istakao je da živimo u digitalnom svetu, u kojem je ugroženo jedno od osnovnih ljudskih prava – pravo na privatnost.\nBjornstad je podsetio da kada putujemo, koristimo kreditne kartice, telefoniramo i koristimo društvene mreže, ostavljamo svoje lične podatke koji odlaze „u nebo“.\nPrimena Uredbe je povezana sa opštim napretkom Srbije na njenom putu ka EU, rekla je napravljena i najavila da će Delegacija anlizirati tekst, kao i stepen konsultacija o novom Zakonu o zaštiti podataka o ličnosti.\n„Zašto se lični podaci koriste, sakupljaju i procesuiraju, zato što su oni osnov za donošenje političkih i poslovnih odluka“, rekla je ona i dodala da pravo na zaštitu podataka o ličnosti treba da bude osnov funkcionisanja demokratskih društava.\nSahakijan Veter je podsetila da je pre skoro tri decenije Savet Evrope doneo Konvenciju 108 o zaštiti lica u odnosu na automatsku obradu ličnih podataka, koju je i Srbija potpisala.


Neiskrenost Amerike samo je zaoštrila već pogoršan odnos s Rusijom - 01.09.2017, Sputnik Srbija\nNeiskrenost Amerike samo je zaoštrila već pogoršan odnos s Rusijom\nStejt department SAD je priznao u svojoj izjavi da je zatvorio Konzulat Rusije u San Francisku i da je do toga došlo zbog „silazne linije u našim odnosima“. To... 01.09.2017, Sputnik Srbija\n16:00 01.09.2017 (Osveženo: 19:36 01.09.2017)\n© AFP 2022 / MLADEN ANTONOVZastave Rusije i SAD\nStejt department SAD je priznao u svojoj izjavi da je zatvorio Konzulat Rusije u San Francisku i da je do toga došlo zbog „silazne linije u našim odnosima“. To je neuobičajeno priznanje da su odnosi između dve strane na najnižem nivou i da se pogoršavaju velikom brzinom, piše portal „Njuz antivor“.\nDok SAD tvrde kako se nadaju da će „poboljšati odnose“, poslednji američki neprijateljski potez ne ide u prilog toj tvrdnji. Naprotiv, komentari Stejt departmenta više izgledaju kao pokušaj svaljivanja krivice na drugu stranu‘.\nStejt department je sebi pripisao samo zatvaranje jednog Konzulata i dva odeljenja, rekavši da su „izabrali da omoguće ruskim vlastima da poprave neke delove Konzulata“, i tako samo pogoršao trenutno stanje.\nAntonov: Situaciju sa konzulatima rešiti kao što bi je rešio Lenjin\n31 Avgust 2017, 19:48\nJedan zvaničnik je rekao da se „nada da će Rusi shvatiti da su oni ti koji su pokrenuli pitanje“ o zatvaranju objekata, podsećajući da su SAD nedavno ostale bez skladišta i kuće za odmor u Moskvi.\nAmerički zvaničnici, podseća taj portal, ne spominju u svojim izjavama da su u decembru 2016. godine proterali ruske diplomate i zaplenili dve kuće za odmor. Dok je Rusija pravdala zatvaranje američkih objekata kao odmazdu za to, američki zvaničnici ignorišu ono što se dogodilo u decembru i pravdaju trenutne poteze kao odmazdu za zatvaranje svojih objekata.\nKomentari o tome kako se nadaju poboljšanju odnosa ne deluju iskreno, jer zatvaranje Konzulata predstavlja veliki korak napred u eskalaciji tenzija i skoro sigurno će prinuditi Rusiju da preduzme dalje korake.\n„Nema izgleda da će se diplomatija merama ’tante za kukuriku‘ uskoro završiti. Jedino što možemo jeste da se nadamo da situacija neće eskalirati“, zaključuje se u komentaru.


ZLATNI LJILJANI: Rat ne želimo, ali od rata pobjeći nećemo, Genocida nad Bošnjacima nikada više - Index.ba\n“Krajem 1995. godine fašizam ponovo biva pobijeđen, ali ne trebamo se zavaravati, uništen nije i vjerovatno nikada i neće biti. Potvrda toga dolazi nam i ovih dana u vidu nekih non papera prema kojima bi se ponovo prekrajale granice BiH , te njeni dijelovi činili “velike” susjedne države. Naša poruka po tom pitanju je veoma jasna, a mi je danas izgovaramo veoma glasno i ona glasi: Nema mirne podjele Bosne i Hercegovine, rat ne želimo, ali od rata pobjeći nećemo. Genocida nad Bošnjacima nikada više neće biti. Sve za domovinu, Bosnu i Hercegovinu nizašta“, naglasio je u Mostaru predsjednik Udruženja “Zlatni ljiljani“ Aljo Bošnjakovića.\nPrethodni članakHrvatski avion zbog sudara s pticom hitno se vratio na aerodrom u Ljubljani\nNaredni članakSRAMNA IZJAVA MIRKA ŠAROVIĆA: “Antifašistička borba utkana u temelje Republike Srpske”


Hitno pristupiti izmjeni Zakona o RTCG – Media centar\nHitno pristupiti izmjeni Zakona o RTCG\nMedia centar je predstavio danas Analizu položaja Savjeta RTCG u zakonima o nacionalnom javnom emiteru Radio i Televizija Crne Gore od 2002. do 2020. godine.\nOd donošenja Zakona o javnim radio-difuznim servisima “Radio Crne Gore” i “Televizija Crne Gore” 16. septembra 2002. godine, položaj Savjeta, kao ključnog upravljačkog organa u javnom medijskom servisu, se kontinuirano pogoršava. Savjet bira i razrješava generalnog direktora, koji kasnije bira direktore organizacionih jedinica, a svi zajedno staraju se o odgovornom poslovanju javnog servisa. Umjesto progesa u jačanju samostalnosti ovog tijela, od kojeg zavisi profesionalan rad javnog emitera i stepen ispunjenosti ciljeva utvrđenih zakonom, doskorašnja vladajuća politička elita u Crnoj Gori izabrala je regresiju kao osnov svog djelovanja pa je postepeno pogoršavala zakonska rješenja. U novom Zakonu o nacionalnom javnom emiteru Radio i Televizija Crne Gore (donijet 27. jula 2020. godine) i konačno je osujećena bilo kakva mogućnost samostalnog djelovanja Savjeta. Od 2002. godine do danas, uticaj Demokratske partije socijalista i njenih koalicionih partnera na rad Savjeta, kako u zakonskom tako i u faktičkom smislu, se povećavao.\nNova skupštinska većina i Vlada imaju priliku da odmah unaprijede stanje u oblasti informisanja javnosti na način što će doprinijeti profesionalizaciji RTCG i oslobađanju od uticaja pilitičkih partija. Time bi u Crnoj Gori bio uspostavljen demokratski standard koji bi teško mogao biti urušen bez obzira koji politički subjekti će u budućnosti vršiti vlast.\nTakođe, ovom Analizom skrećemo pažnju poslanicima i novoj Vladi na posljedice primjene novog Zakona o NJERTCG, ukoliko Skupština započne postupak imenovanja novog Savjeta RTCG u januaru 2021. godine po važećoj proceduri. Aktuelni Zakon o RTCG je veliki korak unazad u ostvarenju ideje o samostalnosti i profesionalizaciji javnog medijskog servisa i zato Media centar poziva novu skupštinsku većinu da hitno pristupi izmjenama Zakona o RTCG.Tek nakon izmjena Zakona treba pristupiti izboru novih članova Savjeta koji će nakon imenovanja, birati generalnog direktora i izvršiti neohodne reforme u radu javnog medijskog servisa.\nUkoliko nova većina u Skupštini bude izabrala članove Savjeta RTCG po aktuelnim zakonskim rješenjima, pokazaće da se ne razlikuje od vlasti DPS-a (koja je htjela punu kontrolu RTCG) a novi Savjet će biti pod pritiskom javnosti da je politički naklonjen novim vlastima. Zamjena uticaja DPS-a na RTCG uticajem nove većine neće doprinijeti jačanju ove institucije već, naprotiv, njenom daljem urušavanju.\nAktuelni Zakon o RTCG donijet 27. jula 2020. godine je, u pogledu načina izbora i razrješenja članova Savjeta RTCG, najnepovoljnji do sada jer dozvoljava da se članovi Savjeta suštinski biraju voljom većine poslanika u Administrativom odboru (a zatim potvrde na sjednici Skupštine) dok je razrješenje članova Savjeta moguće obaviti na osnovu drugih zakonskih propisa koji propisuju sankcije za javne funkcionere (npr. Zakon o sprečavanju korupcije). U prethodnim zakonima o RTCG izbor članova Savjeta vršio se na osnovu volje ovlašćenih predlagača i bez uticaja poslanika, dok je razrješenje člana Savjeta bilo moguće samo u slučajevima i pod uslovima koje je propisivao zakon o RTCG.\nU Zakonu iz 2002. godine bio je zastupljen veći broj članova Savjeta iz nevladnih udruženja. Samostalnost Savjeta je bila veća jer je veća vjerovatnoća da organizacije koje nisu dominantno finansirane iz državnog ili lokalnog budžeta mogu samostalnije djelovati i imenovati kredibilne članove ključnog upravljačkog tijela RTCG. U zakonu iz 2008. i 2020. godine smanjen je broj članova Savjeta sa 11 (2002.) na 9, pri čemu je broj predstavnika NVO smanjen sa 6 (2002.) na najviše 4 (Zakon iz 2008 i 2020). Zakon iz 2002. i 2008. godine nije predviđao strožije uslove za sprečavanje sukoba interesa članova Savjeta. Izmjenama usvojenim 2020. godine se osigurava da poslanici i odbornici, kao i drugi partijski funkcioneri, ne mogu postati članovi Savjeta RTCG ukoliko su svoju partijsku finkciju obavljali u periodu kraćem od tri godine prije objavljivanja poziva za izbor članova Savjeta RTCG. Ponavljanje slučaja u kome je odbornik vladajuće partije podnio ostavku i odmah nakon toga postao član Savjeta, a nakon isteka mandata postao član Glavnog odbora partije (DPS), treba spriječiti, jer je velika vjerovatnoća da će ovakvi članovi Savjeta slijediti partijske a ne javne interese.\nU pogledu izbora i razrješenja članova upravljačkih organa (Savjeta) javnih medijskih servisa, ne postoje standardi i precizna regulativa Evropske unije ili Savjeta Evrope, pa je pitanje uređenja izbora i razrješenja članova upravljačkih organa prepušteno nacionalnim zakonodavstvima.\nMedia centar će analizu i konkretne prijedloge amandmana na Zakon o NJERTCG dostaviti poslanicima u Skupštini Crne Gore i resornom ministarstvu, kao poziv na hitnu izmjenu zakona prije otpočinnjanja procesa imenovanja novih članova Savjeta RTCG.\nGoran Đurović, dirktor Media centra\nPodgorica, 27. novembar 2020. godine


Zemlja od oko 9 miliona stanovnika, koja je proširila kampanju na one koji imaju 16 ili više godina, vakcinisala je oko 65 posto populacije koja ispunjava uslove, saopštilo je u utorak Nacionalno telo za upravljanje krizama i katastrofama (NCEMA), prenosi Poslovni.hr.\n“Razmatraju se stroge mere kojima će se ograničiti kretanje pojedinaca koji nisu vakcinisani i uvođenje preventivnih mera poput zabrane ulaska na neka mesta i dobijanja pristupa nekim uslugama”, rekao je portparol NCEMA-e, Saif Al Dhaheri.\n“Vaše oklijevanje danas prepreka je našim ciljevima, ugrožava vašu porodicu, voljene i zajednicu”, dodao je.\nZalivska arapska zemlja u utorak je prijavila 1903 novozaraženih, zbog čega se ukupan broj zaraženih dosad popeo na 500.860, dok je umrlo 1559 osoba.\nUjedinjeni Arapski Emirati, u kojima je socijalna distanca i nošenje maski u javnosti obavezno, među zemljama je u svetu s najbržim programom vakcinisanja protiv covida-19.\nAbu Dabi će sada nuditi vakcine Fajzera uz kineski Sinopharm, saopštile su u sredu iz nadležnih zdravstvenih organa. Emirat Dubai već nudi Fajzerovu vakcinu, kao i Astra Zeneku, prenosi Poslovni.hr.


Spajaju se lokalni i opšti izbori?\nPočetna / Spajaju se lokalni i opšti izbori?\nFederacija BiH • Republika Srpska • Vijesti\n28. Oktobra 2015. 11:16\nSARAJEVO, BANJALUKA – Opšti i lokalni izbori u BiH biće spojeni, samo je pitanje da li će sadašnjim lokalnim vlastima mandat biti produžen za dvije godine ili će im nakon izbora 2016. godine mandat trajati do 2018. godine, kada se održavaju opšti izbori.\nIpak, spajanje lokalnih i opštih izbora ne znači da bi oni bili održani isti dan, jer bi to bilo prekomplikovano s obzirom na to da bi u tom slučaju birači u BiH morali zaokruživati šest glasačkih listića. Ideja je da se lokalni i opšti izbori održe u istoj godini u razmaku ne većem od šest mjeseci i o tome će u narednom periodu tek biti riječi.\nPrvi “ozbiljan sastanak” na tu temu već danas bi trebalo da održe Bakir Izetbegović i Dragan Čović, lideri SDA i HDZ-a. U ovim strankama su ubijeđeni da će izbori u BiH biti spojeni, a kako kaže sam Čović, samo se raspravlja o sljedećoj godini, odnosno o tome da li da se produži mandat lokalnim vlastima ili da se ipak održe lokalni izbori, ali na mandat od dvije godine.\n“U svakoj varijanti od 2018. godine bit će samo jedni izbori svake četiri godine. Sada se samo raspravlja o predstojećoj godini, a siguran sam da će lokalni izbori biti i 2018. zajedno s općim čak i ako se održe sljedeće godine”, rekao je Čović federalnim medijima.\nU gotovo svim velikim strankama nemaju ništa protiv toga da se izbori spoje, jer, kako kažu, tako bi bilo mnogo više prostora za rad i neophodne reforme, koje se u sadašnjim uslovima odlažu jer praktično svake godine se ulazi u izbornu kampanju.\nU SNSD-u, najvećoj stranci u RS, kažu da nemaju ništa protiv spajanja izbora i da je to dobra ideja s tim da bi bilo logičnije i bolje da se ove godine održe lokalni izbori, a već 2018. godine da budu održani zajedno s opštim izborima.\n“Ohrabruje da lideri partija iniciraju takve promjene. Manja je vjerovatnoća da se produže mandati, ali u svakom slučaju dobro bi bilo spojiti izbore jer bi bilo više prostora za rad, manje bi se trošili na izbornu kampanju, a sve bi to manje i koštalo”, rekao je Lazar Prodanović, poslanik SNSD-a u parlamentu BiH i član Interresorne radne grupe za izmjenu izbornog zakonodavstva, koja je poslije višemjesečnih opstrukcija nedavno počela s radom.\nProdanović kaže da je dogovor da interresorna radna grupa zasjeda svake sedmice po jednom kako bi se predložile izmjene koje bi odmah bile primjenjive na lokalne izbore.\nU SDS-u, najvećoj opozicionoj stranci, juče nismo uspjeli dobiti komentar na temu spajanja izbora, jer se njihov član radne grupe za izmjenu izbornog zakonodavstva nije javljao na mobilni telefon.\nIpak, sudeći prema ranijim izjavama SDS-ovih stranačkih funkcionera, spajanje izbora za njih neće biti nikakav problem, a nedavno je i lider osve stranke Mladen Bosić rekao da bi to bilo dobro zbog izbjegavanja “stalnog izbornog ciklusa”, ali da će lokalni izbori sljedeće godine sigurno biti održani.\nZa razliku od SNSD-a i SDS-a, u SDA smatraju da je sve izglednija opcija da se izbori naredne godine odgode, iako to, kako kažu, za njih ne bi bilo dobro jer bi u tom slučaju i Mostar ostao bez izbora.\n“Dobro je što ne bismo imali izbore svake dvije godine i stalno ulazili u izbornu godinu u BiH, jer to poprilično komplikuje i otežava donošenje značajnih političkih odluka na svim nivoima”, rekao je Halid Genjac, delegate SDA u parlamentu BiH i član Interresorne radne grupe za izmjenu izbornog zakonodavstva.\nOn kaže da za odluku o produženju mandata aktuelnih lokalnih zvaničnika treba postići širok konsenzus kako bi se tako nešto izglasalo u oba doma Parlamentarne skupštine BiH.\nPodsjećanja radi, u posljednjih 15 godina u Bosni i Hercegovini održano je devet izbora, koji su građane BiH koštali preko 80 miliona KM.\nOznakeBakir Izetbegović Banjaluka Dragan Čović Izbori sarajevo


Ruski dom i NIS za „Energiju znanja“ - 13.03.2015, Sputnik Srbija\nNaftna industrija Srbije i Ruski dom potpisali su Sporazum o saradnji koji podrazumeva zajednički rad na popularizaciji ruskog jezika u Srbiji. Ovo predstavlja... 13.03.2015, Sputnik Srbija\nvesti, srbija, nis, ruski dom\n15:25 13.03.2015 (Osveženo: 16:19 05.10.2015)\n© Sputnik / Miloš ĆurčinPotpisivanje sporazuma o saradnji između NIS-a i Ruskog doma\nNaftna industrija Srbije i Ruski dom potpisali su Sporazum o saradnji koji podrazumeva zajednički rad na popularizaciji ruskog jezika u Srbiji. Ovo predstavlja samo jednu u nizu aktivnosti koju u okviru programa „Energiju znanja“ NIS podržava u Srbiji.\nPrvi zajednički projekat koji će organizovati NIS i Ruski dom jeste Olimpijada iz ruskog jezika. Zamenik generalnog direktora NIS-a Andrej Šibanov kaže da će saradnja sa Ruskim domom doprineti da se ovo takmičenje podigne na daleko viši nivo. On kaže da NIS ima veoma dobro iskustvo u saradnji sa srpskim školama vezano za učenje ruskog jezika.\n„To su, na primer, gimnazija u Aleksincu, `Zmaj Jovina` gimnazija u Novom Sadu, i mnoge druge, gde pomažemo deci u Srbiji da uče ruski jezik. Pored toga, želimo da naše tradicionalno takmičenje iz ruskog jezika, kroz ovu saradnju, podignemo na viši nivo kako bismo motivisali decu u Srbiji da uče ruski jezik i rusku kulturu. Upravo to će doprineti da se što više približe kulture naše dve zemlje i poveća saradnja kako na ekonomskom planu tako i na kulturnom“, poručuje Šibanov.\nOn dodaje da pored škola, Naftna industrija Srbije podržava brojne projekte sa fakultetima u Srbiji koji su usmereni, između ostalog, i na stipendiranje studenata. Prema njegovim rečima, ovo je već druga godina kako studenti iz Srbije imaju šansu da odu na specijalizaciju u Moskvu i Sankt Peterburg.\n„Imamo i niz projekata saradnje, kako sa Novosadskim tako i sa Beogradskim univerzitetom. Lep primer je saradnja Rudarsko-geološkog fakulteta u Beogradu sa moskovskim fakultetima koja je doprinela da se usklade programi po kojima studenti uče nastavu. Takođe, prošle godine smo na Tehničkom fakultetu `Mihajlo Pupin` u Zrenjaninu pripremili program industrijskog inženjerstva u eksploataciji nafte i gasa, u saradnji sa Uhtinskim državnim tehničkim fakultetom“, kaže Šibanov.\nPored toga, NIS je u Srbiji otvorio tri bilingvalna rusko-srpska razreda u dve škole u Srbiji i organizovao dve olimpijade iz ruskog jezika na kome je učestvovalo vipe od 800 učenika iz 158 škola u Srbiji. Olimpijada iz ruskog jezika, kako je najavljeno, biće organizovana početkom maja ove godine.


PREMIJERKA ANA BRNABIĆ POSETILA OPŠTINU APATIN | Radioapatin\nPREMIJERKA ANA BRNABIĆ POSETILA OPŠTINU APATIN\nAna Brnabić, premijerka Srbije, boraveći u apatinskoj opštini, obišla je renovirani vrtić u Svilojevu, a potom i Brodogradilište „Apatin“. Obilazeći Brodgradilište premijerka je istakla da će država podsticajima pomoći domaće investitore. Ona je pohvalila Vasilija Pecića i njegovu porodicu zbog zdrave privatizacije apatinskog brodgradilišta i istakla da će država i u ovom slučaju gledati da pomogne dalji razvoj ove firme. Milan Škrbić, predsednik opštine Apatin, je upoznao prisutne sa istorijom Brodogradilišta koje je nekad bilo najveće u bivšoj Jugoslaviji, zapošljavalo preko 800 radnika, doprinosilo razvoju grada. On je podsetio da je upravo ovo Brodgradilište izgradilo poslednji ledolomac i da je danas spremno da učestvuje u izgradnji ledolomca koji država planira.


Madrid potvrdio pogibiju vojnika u avionskoj nesreći\nMadrid potvrdio pogibiju vojnika u avionskoj nesreći 26.Maj.2003, 11:00, Izvor: B92\nMadrid -- Špansko ministarstvo odbrane u ponedeljak je potvrdilo da su u avionskoj nesreći u blizini turskog grada Trabzona poginula 62 pripadnika španske vojske koja su se vraćala iz mirovne misije u Avganistanu. Među vojnicima je bilo 40 pripadnika pešadije, 21 pripadnik vazdušnih jedinica i jedan civil, navodi se u saopštenju Ministarstva. Dodaje se da je u nesreći poginulo i svih 12 članova posade aviona koji je pripadao jednom ukrajinskom avioprevozniku. Avion koji je leteo za Saragosu trebalo je da u Trabzonu, na obali Crnog mora, napravi kratku pauzu kako bi dopunio gorivo. Letelica se srušila petnaestak kilometara od Trabzona, pošto je pilot dva puta pokušao da aterira.\n26.Maj.200326.Maj.2003: Svet26.Maj.2003: B92Dan pre: 25.Maj.2003Dan pre: SvetDan pre: B92Dan posle: 27.Maj.2003Dan posle: SvetDan posle: B92


Dodajte trening brzine vašoj rutini vežbanja. Ovaj lagani šorts je napravljen od izdržljive tkanine koja apsorbuje znoj i održava vas suvim. Mrežasti umeci dodaju ciljanu vetnilaciju dok pravite duže korake.\nDodajte trening brzine vašoj rutini vežbanja.\nOvaj lagani šorts je napravljen od izdržljive tkanine koja apsorbuje znoj i održava vas suvim.\nMrežasti umeci dodaju ciljanu vetnilaciju dok pravite duže korake.


Josipović: Slovenski ”non paper” je projekat disolucije i uništenja jedne zemlje – .\nHome/BALKAN/Josipović: Slovenski ”non paper” je projekat disolucije i uništenja jedne zemlje\nOvaj dokument je opasan ako je istinit, to je projekt disolucije, uništenja jedne zemlje, i kada bi se ovaj projekat ostvario značio bi nestanak BiH. To ne doprinosi miru i radi se o dokumentu koji nema neku ozbiljniju podršku.\nJa kao prijatelj BiH apeliram da vaše političke elite nađu unutarnju snagu i upotrijebe čarobnu riječ “kompromis” i pronađete okvir koji će odgovarati svima, istakao je Josipović gostujući u emisiji BHT1 Uživo.\nOno što je važno da se iz tako jednog groznog dokumenta može izvući pouka: Unutarnje pitanje BiH treba riješiti i možete riještiti samo vi unutar BiH, putem kompromisa.\nMene manje brine što neko misli o ovom i onom pitanju u nekoj trećoj državi, mene brine što se vi u BiH oko važnih pitanja ne možete dogovoriti, naglasio je Josipović.\nOptuženi u slučaju “Respiratori” negirali krivicu


Auto osiguranje - VOZAČI, OPREZ: Večeras počinje velika akcija policije, evo o čemu je reč!\nVOZAČI, OPREZ: Večeras počinje velika akcija policije, evo o čemu je reč!\nPooštrena kontrola bi trebalo da smanji broj saobraćajnih nesreća.\nSaobraćajna policija dobila je novu opremu, pa će biti pooštrena kontrola vozača, a i najmanje prekoračenje brzine biće zabeleženo i sankcionisano.\n– Osim noćnih radara, saobraćajna policija dobila je i infracrvene uređaje koji se montiraju na već postojeće radare, pa će tako svi uređaji moći da se koriste i za noćne kontrole – kaže sagovornik Srpskog telegrafa iz MUP-a.\nZbog pooštrene kontrole očekuje se smanjenje broja nesreća uzrokovanih prebrzom vožnjom.\n– Noćni uređaji ne samo da će meriti brzinu, već će raditi i u svim meteorološkim uslovima smanjene vidljivosti kao što su kiša, magla ili sneg – kaže izvor iz policije.\nKako se veliki broj saobraćajnih nesreća događa upravo tokom noći, policija novom opremom želi efikasnije da utiče na vozače da poštuju propise.\nDamir Okanović, direktor Komiteta za bezbednost saobraćaja, kaže da je upravo brzina jedan od najčešćih uzroka nesreća.\n– Brzina je i dalje najveći ubica na našim putevima, tako da mere koje saobraćajna policija uvodi u cilju kontrole brzine svakako treba da smanje broj saobraćajnih nezgoda, kao i broj žrtava na našim putevima – kaže Okanović.\nU Srbiji se od početka ove godine dogodilo više od 20.000 saobraćajnih nezgoda, što je povećan broj u odnosu na isti period prošle godine.\nPrema podacima Uprave saobraćajne policije, 2015. procesuirano je više od 250.000 prekoračenja brzine, dok je ove godine ta brojka već premašena.


Umrla najstarija navijačica Zvezde u 102. godini – Nadlanu.com\nUmrla najstarija navijačica Zvezde u 102. godini\nObjavljeno 4. juna 2013. / 09:31:36\nNajstariji stanovnik u rudničko-takovskom kraju i vatreni navijač "Crvene Zvezde" Radava Jevtović, preminula je sinoć u Družetićima na padinama Maljena u 102. godini.\nIako je čitav vek provela na selu, baveći se poljoprivredom, najveća ljubav bio joj je Fudbalski klub “Crvena Zvezda” za koji navija od kako je čula da postoji.\nPre dve godine njeni potomci obeležili su stogodišnjicu rođenja i tada je pričala da je “Zvezdu” zavolela zbog Dragoslava Šekularca, jer je slušala na radiju kako ga je hvalio dok igra reporter Radio Beograda Radivoje Marković.\nKako je za agenciju Beta izjavila njena kćerka Branka Ivanović, koja živi u Pranjanima, kada se pojavila televizija i ako je bio prenos neke “Zvezdine” utakmice sve je ostavljala da bi gledala čitav prenos.\n“Veliku radost iskazala je, kada je Zvezda pre 22 godine postala šampion Evrope u Bariju, zanimali su je reuzultati i ostalih klubova ovog sportskog društva, ali nije joj se ispunila želja da poseti Marakanu”, rekla je njena ćerka.\nKada je “Zvezda” pre četiri dana u vaterpolu osvojila prvo mesto u Evropi, gledala je prenos iako nije mogla da govori, a na kraju utakmice lagano je podigla staračku ruku, u znak pozdrava.\nRadava je ostavila brojno potomstvo i biće danas sahranjena u svom selu, a grupa navijača iz Gornjeg Milanovca odneće Zvezdinu zastavu i staviti na njen kovčeg.\ndelijefk crvena zvezdafudbalnavija?i\nStravični snimci sa protesta u Turskoj: Policija izmasakrirala demonstrante (VIDEO)\nPoplave u Češkoj odnele sedam života\nŽIVOT PRIČA: Anastasija Ražnatović o lažnim prijateljima,…\nPREVENIRAJTE IH: Stanja koja predstavljaju povećani rizik od…


Suspendovan Jaganjac zbog sumnje da je zloupotrebio položaj - Klix.ba\nSuspendovan Jaganjac zbog sumnje da je zloupotrebio položaj\n28.1.2008. u 13:22\nDirektor Granične policije BiH Vinko Dumančić suspendovao je danas načelnika Terenskog ureda za aerodrome Fadila Jaganjca, osumnjičenog za zloupotrebu položaja. Iako je ranije bilo objavljeno da je Jaganjac suspendovan zbog sumnje za umiješanost u pljačku, iz Tužilaštva BiH nam je saopćeno da to nije tačno.\nDisciplinska komisija Granične policije BiH donijela je i rješenje o pokretanju disciplinskog postupka protiv Jaganjca zbog postojanja osnova sumnje da je počinio težu povredu službene dužnosti.\nSuspenzija je privremena i bit će na snazi do okončanja krivičnog postupka ili istrage, saopćeno je iz Granične policije BiH.\nIako je bilo objavljeno da je Fadil Jaganjac, načelnik Terenskog ureda za aerodrome suspendovan zbog sumnje da je umiješan u oružanu pljačku koja se desila početkom decembra na Sarajevskom aerodromu, Boris Grubešić, rukovoditelj Odjela za odnose sa javnošću Tužilaštva BiH obavijestio nas je da to nije tačno te da je Jaganjac suspendovan isključivo zbog sumnje da je zloupotrebio položaj.\nŠkotlanđani u BiH pokrenuli novi humanitarni kviz\n28.01.2008. u 13:18


Srbija na Pešačkoj karti Evrope – The Kiosk\nSrbija na Pešačkoj karti Evrope\nby adminin Zanimljivoon Posted on 04/01/2010\nEvropska planinarska federacija izradila je “Evropsku pešačku kartu” za 2010. godinu koja prvi put obuhvata i Srbiju, na maršruti od Severnog pola do Grčke, rečeno je danas iz Planinarskog saveza Srbije.\nNa konferenciji za novinare u Gornjem Milanovcu predstavnik Planinarskog saveza Srbije Borisav Čeliković rekao je da je u tu manifestaciju uključeno hiljade planinara iz svih evropskih zemalja koji žele da upoznaju kulturno-istorijskih znamenitosti širom sveta\n“U opštinu Gornji Milanovac ovaj put dolazi prvo na Ravnu Goru sa Maljena, zatim preko Suvobora, Rajca i Rudnika stiže na Oplenac, pa manastir Vraćevšnicu i Takovo odakle odlazi za Ovčarsko-kablarsku klisuru, što je najživopisniji deo Srbije”, rekao je Čeliković.\nŠirom Evrope, svakodnevno, tim putevima kreće se peške, van asfaltnih saobraćajnica, oko 20.000 planinara. Očekuje se da će ove godine kroz rudničko-takovski kraj proći više od 50.000 planinara, što će imati i ekonomski značaj za region jer će putnici koristiti prenoćišta i druge ugostiteljske objekte.\nPokrovitelji programa su Planinarski savez Srbije i Ministarstvo ekonomije i regionalnog razvoja\n04/01/2010 @ 22:53\t· Log in to Reply\nOve godine Srbija je prvi put uvrštena u takozvane evropske pešačke puteve kojima “hoda” pet miliona turista. Nedavno je objavljena nova mapa evropskih pešačkih puteva u koju su uvrštene dve trase kroz istočnu i zapadnu Srbiju.


Kira Najtli pustila je svoj četvorosobni stan u Londonu na prodaju i tako dala svojim obožavateljima priliku da zavire u njen dom koji deli sa suprugom, muzičarem Jamesom Rightonom.\nPrema rečima komšija, 28-godišnja glumica, poznata po filmu Pirati sa Kariba, razmatrala je da ključeve stana svom bratu Calebu (34), ipak odlučila je da ga proda i to za tri miliona funti. Tako bi od prodaje dodatno zaradila, jer je stan pre tri godine kada ga je kupila koštao 600 hiljada manje.\nNeobičan ukus glumice otkriva spavaća soba sa plavim zidovima nasred koje stoji kada za kupanje. Kuća ima svoj bioskop, a agencija za nekretnine opisuje njen dom kao ‘ljupko renoviran elegantan istorijski komad’ u kojem se u svakom kutku oseti karakter.\n#keira knightley #kira najtli #kuce poznatih #kuce slavnih #pirati s kariba


Iako izgleda kao da je kriza u potpunosti prošla, s obzirom da su pojedini hoteli u Srbiji od 29. maja otvorili svoja vrata gostima I da su granice otvorene, ne treba zanemariti činjenicu da su nova pravila ponašanja na snazi kako bi se sprečilo širenje korona virusa.\nPreuzeto sa :https://www.ekapija.com/news/2892988/kako-cemo-se-ovog-leta-odmarati-i-kupati-nova-pravila-ponasanja-u\nKada je reč o hotelima neophodno je da na svim ulazima u objekat budu postavljene dezinfekcijske barijere. Takođe, na ulazima u liftove treba postaviti upozorenja o maksimalnom dozvoljenom broju osoba u liftu ili manjoj prostoriji, kako bi se poštovala fizička distanca. Ako je reč o članovima jedne porodice ili gostima smeštenim u istoj smeštajnoj jedinici, zavisno od veličine lifta moguć je prevoz liftom i većeg broja osoba istovremeno. Ispred lifta treba postaviti bezkontaktni dozer sa sredstvom za dezinfekciju ruku na bazi 70% alkohola.\nSve osobe koje borave u hotelu, zaposleni i gosti treba da nose zaštitne maske, dok se zaposlenima savetuje i nošenje rukavica.\nČišćenje soba treba obavljati u skladu sa postojećim procedurama, uz mogućnost prilagođavanja zahtevima gostiju. Sve površine koje se često dodiruju (ormarići, stolovi, stolice, telefon, daljinski upravljač, kvake, prekidači itd.), a posebno kupatila, moraju se detaljno očistiti nakon smene gostiju. Prljavu posteljinu treba pakovati u posebne kese i posebno voditi računa da se ne meša sa čistom posteljinom/peškirima, naročito ukoliko ne postoje odvojena kolica za čist i prljav veš.


SHT Mostar » Sigurnost na radu\nPoštovane kolege na žalost moramo Vas informirati da smo ponovno imali slučaj teže povrede na radu , naime naš kolega iz Jajca je pao zajedno sa stupa zračne mreže na kojem je bio i tom prilikom se teže povrijedio slomivši kuk i ruku. Sindikat još jednom poziva sve radnike HT da prilikom izvršenja svojih radnih obveza u prvom redu vode računa o svojoj sigurnosti i zaštiti svog zdravlja. Ako vam je u izvršenju poslova ugrožena sigurnost imate pravo da odbijete izvršiti takve radne zadatke u skladu sa odredbama Zakona o radu:\n(1) Prilikom stupanja radnika na rad poslodavac je dužan omogućiti radniku da se upozna sa propisima\nu vezi sa radnim odnosima i propisima u vezi sa sigurnošću i zdravljem na radu, te ga je dužan\nupoznati sa organizacijom rada.\n(2) Radnici imaju pravo i obavezu da koriste sve mjere zaštite predviđene propisima o sigurnosti i\nzdravlju na radu i drugim važećim propisima.\n(3) Radnik ima pravo da odbije da radi ako mu neposredno prijeti opasnost po život i zdravlje zbog\ntoga što nisu provedene mjere zaštite predviđene propisima o sigurnosti i zdravlju na radu i o tome\nje dužan odmah obavijestiti poslodavca i nadležnu inspekciju rada.\n(4) Radnik koji odbije da radi iz razloga navedenih u stavu 3. ovog člana ima pravo na naknadu plaće\nkao da je radio, a za vrijeme dok se ne provedu propisane mjere predviđene propisima o sigurnosti i\nzdravlju na radu i drugim propisima, ako za to vrijeme nije raspoređen na druge odgovarajuće\nAko ste na bilo koji način izloženi pritisku od strane nadređenih tražimo od vas da o istom odmah upoznate svog sindikalnog povjerenika kako bismo vam omogućili zaštitu.


Foto: Srna | Predićeva "Kosovka devojka" u Konaku kneginje Ljubice do 16. oktobra\nSrna 11.10.2020 10:15\nBEOGRAD - Slika Uroša Predića "Kosovka devojka", jedno od najpoznatijih djela u istoriji srpske umjetnosti i kulture, biće izložena u Konaku kneginje Ljubice u Beogradu do 16. oktobra.\nOvo izuzetno vrijedno djelo, koje je vlasništvo Muzeja grada Beograda, samo je povremeno dostupno javnosti, a trenutno je izloženo povodom manifestacije "Dani evropske baštine".\nKustos Muzeja grada Beograda Isidora Savić izjavila je Srni da je slika nastala na osnovu crteža iz 1914. godine, a da se u ovom muzeju čuva od 1940.\n"Kao inspiracija za sliku Urošu Prediću je poslužila narodna pesma `Kosovka devojka`, koju je smatrao jednom od najlepših u istoriji srpske književnosti", navela je Savićeva.\nSavićeva je ukazala da je Predić naslikao idealizovani prikaz epske junakinje - Kosovke devojke kako vida rane smrtno povrijeđenom Pavlu Orloviću.\n"Ona je predstavljena kao nevesta Toplice Milana, čija je supruga trebala da postane posle povratka iz boja. Međutim, pošto je junak izgubio život u borbi, Kosovka devojka je postala ožalošćena verenica koja nakon bitke luta bojnim poljem u potrazi za verenikom, neguje i okrepljuje preživele", rekla je Savićeva.\nOna je ukazala i na značaj vremenskog perioda u kojem je slika nastala.\n"S obzirom na to da je nastala u vreme Prvog svetskog rata, slika se može tumačiti kao univerzalna scena stradanja u ratno vreme, a Kosovka devojka kao prva bolničarka", rekla je Savićeva.\nSavićeva je ukazala da je na taj način Predić naslikao opštu ljudsku tragediju koja prati sve velike ratove, a da je likovima Kosovke djevojke i Pavla Orlovića prikazao srpski narod u njegovoj patnji u ratu.\nOna je naglasila da je ta slika jedno od najpoznatijih djela u istoriji srpske umjetnosti i kulture.\n"Sliku je poručilo Žensko društvo `Kolo srpskih sestara`, koje je osnovano 1903. godine i čije članice su se bavile humanitarnim radom", rekla je Savićeva.\nPrema njenim riječima, članice tog društva su bile veoma aktivne tokom balkanskih i Prvog svjetskog rata, kada su kao dobrovoljne bolničarke pružale pomoć i njegovale ranjene borce.\nSavićeva je napomenula da je slika, odmah nakon nastanka, stekla veliku popularnost, te da je bila štampana i na razglednicama koje su prodavane u humanitarne svrhe.\n"Krajem 20. veka slika je našla mesto i u popularnoj kulturi, pa se pojavila i na omotu ploče `Bijelog dugmeta`, a lik Kosovke devojke je oživljen i u filmu `Boj na Kosovu`", istakla je Savićeva.\nOna je podsjetila da je ovo djelo prethodno bilo izloženo 20. juna u Skupštini grada Beograda, te da je zbog velikog interesovanja ponovo dostupno javnosti u sali "Pod svodovima" u Konaku kneginje Ljubice.


Visa Centar za inovacije u Dubaiju\nNaš objekat kapaciteta 4.000 kvadratnih metara je dizajniran da ugosti klijente i partnere iz Centralne i Istočne Evrope, Bliskog istoka i Afrike u cilju izgradnje bezgotovinske ekonomije. Imamo niz elemenata na licu mesta kako bismo inspirisali, angažovali i stvorili promenu u domenu plaćanja.\nSala za sastanke za klijente: Prostor otvorenog tipa u kojem ćete se angažovati i razmenjivati mišljenja i planove o inovacijama, raspravljati o izazovima i mogućnostima i čuti od stručnjaka kompanije Visa izlaganje o načinu na koji Visa proizvodi i mogućnosti mogu zadovoljiti vaše potrebe.\nGalerija iskustava: Galerija iskustava sa različitim platnim rešenjima opremljena je najsavremenijim prodajnim mestom, tehnologijom onlajn plaćanja i plaćanja preko mobilnog telefona. Pogledajte prikaz naše mreže stvari, koji uključuje primere povezanog doma, usluge glasovne komande i prezentaciju prototipova tehnologije biometrijskog plaćanja. Ovaj potpuno digitalizovan prostor je napravljen da vas inspiriše.\nProstor za saradnju: Prostor za saradnju je mesto gde zajedno gradimo budućnost plaćanja - putem brze izrade prototipova i zajedničkog stvaranja. Koristimo metodologiju promišljanja dizajna da bismo smišljali i razvijali nove ideje i iskustva klijenta.\nLaboratorija: Ovo je mesto gde naši Visa timovi eksperimentišu sa novijim tehnologijama kako bi ponovo osmislili tačku interakcije. Sarađujemo sa našim partnerima kako bismo izgradili koncepte i prototipe koji pokazuju kako inovacije u digitalno povezanom svetu mogu transfomisati potrošačko iskustvo.\nFormiramo naš tim misleći na vas. Naši dizajneri, inženjeri, stručnjaci za proizvode i lideri inovacija predano rade kako bi vam pomogli da pređete od ideje do prototipa i rešite svoje najveće izazove. Svaki sastanak – uključujući ljude koji vam pomažu u iskustvu – prilagođen je vašim potrebama.